
МОЛИТВЫ УТРЕННИЕ 


Восстав от сна, прежде всякого дру- 
гого дела, стань благоговейно, представ- 
ляя себя пред Всевидящим Богом, и, со- 
вершая крестное знамение, произнеси: 


Во имя Отца, и Сына, и Святаго 
Духа. Аминь. 


Затем немного подожди, пока все 
чувства твои не придут в тишину и 
мысли твои не оставят все земное, и 
тогда произноси следующие молитвы, 
без поспешности и со вниманием сер- 
дечным: | 


Примечание. Напечатанное курсивом (названия молитв и пояснения) 
не читается во время молитвы. 

Молитва мытаря 
(Евангелие от Луки, глава 16, стих 13) 
Боже, милостив буди мне греш- 
НОМУ. (Гоклон) 


Молитва 
предначинательная 


Господи Иисусе Христе, Сыне Бо- 
жий, молитв ради Пречистыя Твоея 
Матере и всех святых, помилуй нас. 
Аминь. 


_ Слава Тебв, Боже наш, слава Тебе. 


Молитва 
Святому Духу 


Царю Небесный, Утешителю, Ду- 
ше истины, Иже везде сый и вся ис- 
полняяй, Сокровище благих и жизни 
Подателю, прииди и вселися в ны, и 

очисти ны от всякия скверны, и спа- 
си, Блаже, души наша'. 


Трисвятое 


Святый Боже, Святый Крепкий, 
Святый Безсмертный, помилуй нас. 

(Читается трижды, с крестным знамением 
и поясным поклоном.) 

Слава Отцу И Сыну И Святому 
Духу, и ныне и присно и во веки ве- 
ков. АМИНЬ. 


Молитва 
ко Пресвятей Троице 


Пресвятая Гроице, помилуй нас; 
Господи, очисти грехи наша; Вла- 


! От Пасхи до Вознесения вместо этой молитвы читается тропарь: 
«Христос воскресе из мертвых, смертию смерть поправ, и сущим во 
гробёех живот даровав». (Трижды) 

От Вознесения до Троицы начинаем молитвы со «Святый Боже...», 
опуская все предшествующие. 

Это замечание относится и к молитвам на сон грядущим. 

дыко, прости беззакония наша; Свя- 
тый, посети и исцели немощи наша, 
имене Твоего ради. 


Господи, помилуй. (Трижды) Слава, 
и ныне... 


Молитва Господня 


Отче наш, иже еси на небесёх! 
Да святится имя Твое, да приидет 
Царствие Твое, да будет воля Твоя, 
яко на небеси и на земли. Хлеб 
наш насущный даждь нам днесь; и 
остави нам долги наша, якоже и мы 
оставляем должником нашим; и не 
введи нас во искушение, но избави 
нас от лукаваго. 


' Когда написано «Слава», «И ныне», надо читать полностью: 
«Слава Отцу и Сыну и Святому Духу», «И ныне и присно и по веки ве- 
ков. Аминь». 

Тропари Троичные 


Воставше от сна, припадаем Ти, 
Блаже, и ангельскую песнь вопием 
Ти, Сильне: Свят, Свят, Свят еси, Бо- 
же, Богородицею помилуй нас. 

Слава: От одра и сна воздвигл 
мя еси, Господи, ум мой просвети и 
сердце, и устне мои отверзи, во еже 
пети Тя, Святая Гроице: Свят, Свят, 
Свят еси, Боже, Богородицею по- 
милуй нас. 

И ныне: Внезапно Судия прии- 
дет, и коегождо деяния обнажатся, 
но страхом зовём' вполуноши: Свят, 
Свят, свят еси, Боже, Богородицею 
ПОМИЛУЙ Нас. 

Господи, помилуй. (12 раз) 


“В церковнославянском языке нет звука 6, поэтому надо читать 
«зовем», а не «зовём», «твое», а не «твоё», «мое», а не «моё», и так 
далее. 

Молитва 
ко Пресвятей Троице 


От сна востав, благодарю Тя, Свя- 
тая Гроице, яко многия ради Тво- 
ея благости и долготерпения не 
прогнёвался еси на мя, лениваго и 
грешнаго, ниже погубил мя еси со 
беззаконьми моими: но человеко- 
любствовал еси обычно и в нечая- 
нии лежащаго воздвигл мя еси, во 
еже утреневати и славословити дер- 
жаву Твою. И ныне просвети мои 
очи мысленныя, отверзи моя уста 
поучатися словесём Твоим, и разу- 
меёти заповеди Твоя, и творити волю 
Твою, и пети Тя во исповедании 
сердечнем, и воспевати всесвятое 
имя Твое, Отца и Сына и Святаго 
Духа, ныне и присно и во веки ве- 
ков. АМИНЬ. 

Приидите, поклонимся Цареви 
нашему Богу. (Поклон) 

Приидите, поклонимся и припа- 
дем Христу, Цареви нашему Богу. 
(Поклон) 

Приидите, поклонимся и припа- 
дем Самому Христу, Цареви и Богу 
нашему. (Поклон) 


Псалом 50 

Помилуй мя, Боже, по велицей ми- 
лости Твоей, и по множеству щедрот 
Твоих очисти беззакониемое. Наипа- 
че омый мя от беззакония моего, и от 
греха моего очисти мя; яко беззаконие 
мое аз знаю, и грех мой предо мною 
есть выну. Тебб единому согреших 
и лукавое пред Тобою сотворих; яко 
да оправдишися во словесех Твоих, 
и победиши внегда судити Ти. С6 бо, 

в беззакониих зачат есмь, и во гре- 
сех роди мя мати моя. С6 бо, исти- 
ну возлюбил еси; безвестная и тай- 
ная премудрости Твоея явил ми еси. 
Окропиши мя иссопом, и очищуся; 
омыеши мя, и паче снега убелюся. 
Слуху моему даси радость и веселие; 
возрадуются кости смиренныя. От- 
врати лице Твое от грех моих и вся 
беззакония моя очисти. Сердце чис- 
то созижди во мне, Боже, и дух прав 
обнови во утробе моей. Не отвержи 
мене от лица Твоего и Духа Твоего 
Святаго не отыми от мене. Воздаждь 
ми радость спасения Твоего и Духом 
Владычним утверди мя. Научу без- 
законныя путем Твоим, и нечести- 
вии к Гебе обратятся. Избави мя от 
кровей, Боже, Боже спасения моего; 
возрадуется язык мой правде Тво- 

ей. Господи, устне мои отверзеши, и 
уста моя возвестят хвалу Твою. Яко 
ащебы восхотелеси жертвы, дал бых 
убо: всесожжения не благоволиши. 
Жертва Богу дух сокрушен; сердце 
сокрушенно и смиренно Бог не уни- 
чижит. Ублажи, Господи, благоволеё- 
нием Твоим Сиона, и да созиждутся 
стены Иерусалимския. Тогдаблагово- 
лиши жертву правды, возношение и 
всесожигаемая: тогда возложат на 
олтарь Твой тельцы. 


Символ веры 


'Вёрую во единаго Бога Отца Все- 
держителя, Творца небу и земли, ви- 
димым же всем и невидимым. “И во 
единаго Господа Иисуса Христа, 
Сына Божия, Единороднаго, иже от 
Отца рожденнаго прежде всех век; 

Света от Света, Бога истинна от Бога 
истинна, рожденна, несотворенна, 
единосущна Отцу, имже вся быша. 
"Нас ради человбк и нашего ради 
спасения сшедшаго с небес и вопло- 
тившагося от Духа Свята и Марии 
Девы, и вочеловечшася. “Распятаго 
же за ны при Понтийстем Пилате, 
и страдавша, и погребенна. °И вос- 
кресшаго втретий день по Писанием. 
‘И возшёдшаго на небеса, и седяща 
одесную Отца. 'И паки грядущаго со 
славою судити живым и мертвым, 
Егоже Царствию не будет конца. °И 
в Духа Святаго, Господа Животво- 
рящаго, иже от Отца исходящаго, 
иже со Отцем и Сыном спокланяе- 
ма и сславима, глаголавшаго проро- 
ки. "Во едину Святую, Соборную и 
Апостольскую Цеёрковь. "“Исповс- 

дую едино крещение во оставление 
грехов. "Чаю воскресбния мертвых, 
‘и жизни будущаго вбка. Аминь. 


Молитва 1-я, 
святого Макария Великаго 


Боже, очисти мя грешнаго, яко 
николиже сотворих благое пред То- 
бою; но избави мя от лукаваго, и да 
будет во мне воля Твоя, да неосуж- 
денно отверзу уста моя недостойная 
и восхвалю имя Твое святое, Отца и 
Сына и Святаго Духа, ныне и присно 
и во веки веков. АМИНЬ. 


Молитва 2-я, 
того же святаго 


От сна востав, полунощную песнь 
приношу Ти, Спасе, и припадая во- 
пию Ти: не даждь ми уснути во гре- 

ховней смерти, но ущедри мя, рас- 
пныйся волею, и лежащаго мя в ле- 
ности ускорив возстави, и спаси мя 
в предстоянии и молитве, и по сне 
нощнем возсияй ми день безгрешен, 
Христе Боже, и спаси мя. 


Молитва 3-я, 
того же святого 


К Тебе, Владыко Человеколюбце, 
от сна востав прибегаю, и на де- 
ла Твоя подвизаюся милосердием 
Твойм, и молюся Тебе: помозй ми 
на всякое время, во всякой вещи, и 
избави мя от всякия мирския злыя 
вещи и диавольскаго поспешения, 
и спаси мя, и введи в Царство Твое 
_ вечное. Ты бо еси мой Сотворитель 
и всякому благу Промысленник и 
Податель, о Тебе же все упование 

мое, и Тебе славу возсылаю, ныне и 
присно и во веки веков. Аминь. 


Молитва 4-Я, 
того же святого 


Господи, иже многою Твоею бла- 
гостию и великими щедротами 
Твойми дал еси мне, рабу Твоему, 
мимошедшее время нощи сея без 
напасти прейти от всякаго зла про- 
тивна; Ты Сам, Владыко, всяческих 
Творче, сподоби мя истинным Тво- 
им светом и просвещенным сердцем 
творити волю Твою, ныне и присно 
и во веки веков. Аминь. 


Молитва 5-я, 
святого Василия Великаго 


Господи Вседержителю, Божесил 
И ВСЯКИЯ ПЛОТИ, В ВЫШНИХ ЖИВЫЙ И 

на смиренныя призираяй, сердца же 
и утробы испытуяй и сокровенная 
человеков Яве предведый, Безна- 
чальный и Присносущный Свете, у 
Негоже несть пременение, или при- 
ложения осенение; Сам Безсмерт- 
ный Царю, приими моления наша, 
яже в настоящее время, на множес- 
тво Твоих Щедрот дерзающе, от 
скверных к Тебе устен творим, и ос- 
тави нам прегрешения наша, яже де- 
лом, и словом, и мыслию, ведением 
или неведением согрешенная нами; 
и очисти ны от всякия скверны пло- 
ти и духа. И даруй нам бодренным 
сердцем и трезвенною мыслию всю 
настоящаго жития нощь прейти, 
ожидающим пришествия светлаго 
и явленнаго дне Единороднаго Тво- 
его Сына, Господа и Бога и Спаса 

нашего Иисуса Христа, в оньже со 
славою Судия всех приидет, комуж- 
до отдати по делом его; да не падше 
и обленившеся, но бодрствующе и 
воздвижени в делание обрящемся 
готови, в радость и Божественный 
чертог славы Его совнидем, идеже 
празднующих глас непрестанный, и 
неизреченная сладость зрящих Тво- 
его лица доброту неизреченную. Ты 
бо еси истинный Свет, просвещаяй 
и освещаяй всяческая, и Тя поет вся 
тварь во веки веков. Аминь. 


Молитва 6-я, 
того же святого 


Тя благословим, вышний Боже и 
Господи милости, творящаго прис- 
но с нами великая же и неизследо- 
ванная, славная же и ужасная, ихже 

несть числа, подавшаго нам сон во 
упокоение немощи нашея, и ослаб- 
ление трудов многотрудныя плоти. 
Благодарим Тя, яко не погубил еси 
нас со беззаконьми нашими, но че- 
ловеколюбствовал еси обычно, и в 
нечаянии лежащия воздвигл еси, во 
еже славословити державу Твою. 
Темже молим безмерную Твою бла- 
гость, просвети наша мысли, очеса, 
иум наш оттяжкаго сна лености воз- 
стави: отверзи наша уста, и исполни 
я Твоего хваления, Яко да возможем 
непоколеблемо пети же и исповеда- 
тися Тебе, во всех и от всех слави- 
мому Богу, Безначальному Отцу, со 
Единородным Твоим Сыном, и Все- 
святым и Благим и Животворящим 
Твоим Духом, ныне и присно и во 
веки веков. АМИНЬ. 

Молитва 7-я, 
ко Пресвятой Богородице 


Воспеваю благодать Твою, Влады- 
чице, молю Тя, ум мой облагодати. 
Ступати право мя настави, путём 
Христовых заповедей. Бдети к пес- 
ни укрепи, уныния сон отгоняющи. 
Связана пленицами грехопадений, 
мольбами Твойими разреши, Богоне- 
весто. В нощи мя и во дни сохраняй, 
борющих враг избавляющи мя. Жиз- 
нодателя Бога рождшая, умерщвлена 
мя страстьми оживи. Яже Свет неве- 
черний рождшая, душу мою ослеп- 
шую просвети. О, дивная Владычня 
палато, дом Духа Божественна мене 
сотвори. Врача рождшая, уврачуй 
души моея многолетныя страсти. 
Волнующася житейскою бурею, ко 

стези мя покаяния направи. Избави 
мя огня вечнующаго, и червия же 
злаго, и тартара. Да мя не явиши 0е- 
сом радование, иже многим грехом 
повинника. Нова сотвори мя, обет- 
шавшаго нечувственными, Пренепо- 
рочная, согрешении. Странна муки 
всякия покажи мя, и всех Владыку 
умоли. Небесная ми улучити весёлия, 
со всеми святыми, сподоби. Пресвя- 
тая Дево, услыши глас непотребнаго 
раба Твоего. Струю давай мне сле- 
зам, Пречистая, души моея сквер- 
ну очищающи. Стенания от сердца 
приношу Ти непрестанно, усердс- 
твуй, Владычице. Молебную службу 
мою приими, и Богу благоутробному 
принеси. Превыпииая Ангел, мир- 
скаго мя превышиша слития сотвори. 
Светоносная Сене небесная, духов- 

ную благодать во мне направи. Руце 
воздею и устне к похвалению, оск- 
вернены скверною, Всенепорочная. 
Душетленных мя пакостей избави, 
Христа прилежно умоляющи; Емуже 
честь и поклонение подобает, ныне и 
присно, и во веки веков. Аминь. 


Молитва 8-я, 
ко Господу нашему 
Иисусу Христу 
Многомилостиве и Всемилостиве 
Боже мой, Господи Иисусе Христе, 
многия ради любве сшел и воплотил- 
ся еси, яко да спасеши всех. И паки, 
Сласе, спаси мя по благодати, молю 
Тя; аще бо от дел спасеши мя, несть 
се благодать и дар, но долг паче. Ей, 
многий в щедротах и неизреченный 
в милости! Веруяй бо в МЯ, рекл еси, 

о Христе мой, жив будет и не узрит 
смерти во веки. Аще убо вера, яже 
в [я, спасает отчаянныя, се верую, 
спаси мя, яко Бог мой еси Ты и Со- 
здатель. Вера же вместо дел да вме- 
нится мне, Боже мой, не обрящеши 
бо дел отнюд оправдающих мя. Но 
та вера моя да довлеет вместо всех, 
та да отвещает, та да оправдит мя, та 
да покажет мя причастника славы 
Твоея вечныя. Да не убо похитит мя 
сатана, и похвалится, Слове, 6же от- 
торгнути мя от Твоея руки и ограды; 
но или хощу, спаси мя, или не хощу, 
Христе Спасе мой, предвари скоро, 
скоро погибох: Ты бо еси Бог мой 
от чрева матере моея. Сподоби мя, 
Господи, ныне возлюбити Тя, якоже 
возлюбих иногда той самый грех; и 
паки поработати Тебе без лености 

тощно, якоже поработах прежде са- 
тане льстивому. Наипаче же пора- 
ботаю Тебе, Господу и Богу моему 
Иисусу Христу, во вся дни живота 
моего, ныне и присно, и во веки 
веков. АМИНЬ. 


Молитва 9-я, 
к Ангелу хранителю 


Святый Ангеле, предстояй ока- 
янной моей души и страстной моей 
жизни, не остави мене грешнаго, 
ниже отступи от мене за невоздер- 
жание мое. Не даждь места лукаво- 
му демону обладати мною, насиль- 
ством смертнаго сего телесе; укрепи 
бедствующую и худую мою руку и 
настави мя на путь спасения. ЕЙ, 
святый Ангеле Божий, хранителю и 
покровителю окаянныя моея души 


24 Молитвы утренние 


и тела, вся мне прости, еликими тя 
оскорбих во вся дни живота моего, 
и аще что согреших в прешедшую 
нощь сию, покрый мя в настоящий 
день, и сохрани мя от всякаго иску- 
шения противнаго, да ни в коем гре- 
се прогневаю Бога, и молися за мя 
ко Господу, да утвердит мя в страсе 
Своем, и достойна покажет мя раба 
Своея благости. Аминь. 


Молитва 10-я, 
ко Пресвятеий Богородице 


Пресвятая Владычице моя Богоро- 
дице, святыми Твоими и всесильны- 
ми мольбами отжени от мене, сми- 
реннаго и окаяннаго раба Твоего, 
уныние, забвение, неразумие, нера- 
дение, и вся скверная, лукавая и хуль- 
ная помышления от окаяннаго моего 

сердца и от помраченнаго ума мое- 
го; и погаси пламень страстей моих, 
яко нищ есмь и окаянен. И избави мя 
от многих и лютых воспоминаний и 
предприятий, и от всех действ злых 
свободи мя. Яко благословена еси от 
всех родов, и славится пречестное _ 
имя Твое во веки веков. АМИНЬ. 


Молитвенное призывание 
святаго, имя котораго носишь 


Моли Бога о мне, святый угодни- 
че БОЖИЙ (имя), Яко аз усердно к тебе 
прибегаю, скорому помощнику и 
молитвеннику о душе моей. 


Песнь 
Пресвятей Богородице 


Богородице Дёво, радуйся, Бла- 
годатная Марие, Господь с Тобою; 

благословена Ты в женах и благо- 
словен плод чрева Твоего, яко Спаса 
_ родила еси душ наших. 


Гропарь Кресту 
и молитва за отечество 


Спаси, Господи, люди Твоя, и бла- 
гослови достояние Твое, победы пра- 
вославным христианам на сопротив- 
ныя даруя, и Твое сохраняя Крестом 
Твоим жительство. 


Молитва о живых 


Спаси, Господи, и помилуй от- 
ца моего духовнаго (имя), родите- 
лей мойх (имена), сродников (имена). 
начальников, наставников, благоде- 
Телей (имена их) и всех православных 
христиан. 

Молитва о усопших 


Упокой, Господи, души усопших 
раб Твоих: родителей моих, срод- 
ников, олагодетелей (имена их) и всех 
православных христиан, и прости 
им вся согрешения вольная и неволь- 
ная, и даруй им Царствие Небесное. 


Окончание молитв 


Достойно есть яко воистинну бла- 
жити Тя Богородицу, Приснобла- 
женную и Пренепорочную и Ма- 
терь Бога нашего. Честнейшую. Хе- 
рувим и славнейшую без сравнения 
Серафим, без истления Бога Слова 
рождшую, сущую Богородицу Тя 
величаем'. 


' От Пасхи до Вознесения вместо этой молитвы читается припев и 
ирмос 9-и песни пасхального канона: «Ангел вопияше Благодатней: Чис- 
тая Дево, радуйся! И паки реку: радуйся! Твой Сын воскресе тридневен 
от гроба и мертвыя воздвигнувый; людие, веселитеся! 

Слава и ныне: Господи, помилуй. 
(Трижды) 

Господи Иисусе Христе, Сыне Бо- 
жий, молитв ради Пречистыя Твоея 
Матере, преподобных и богоносных 
отец наших и всех святых, помилуй 
нас. Аминь. 


Светися, светися, новый Иерусалиме, слава бо Господня на тебе воз- 
сия. Ликуи ныне и веселися, Сионе. Ты же, Чистая, красуйся, Богородице, 
о востании Рождества Твоего». 


Это замечание относится и к молитвам на сон грядущим. 


и 5 
О с® 


МОЛИТВЫ 
НА СОН ГРЯДУЩИМ 


Во имя Отца, и Сына, и Святаго 
Духа. Аминь. 


Господи Иисусе Христе, Сыне Бо- 
жий, молитв ради Пречистыя Твоея 
Матере, преподобных и богоносных 
отец наших и всех святых, помилуй 
нас. Аминь. 


Слава Тебе, Боже наш, слава Тебе. 


Царю Небесный, Утешителю, Ду- 
ше истины, иже везде сый и вся ис- 
полняяй, Сокровище благих и жизни 
подателю, прииди и вселися в ны, и 

очисти ны от всякия скверны, и спа- 
си, Блаже, души наша. 

Святый Боже, Святый Крепкий, 
Святый Безсмертный, помилуй нас. 
(Трижды) 


Слава Отцу и Сыну и Святому Ду- 
ху, и ныне и присно и во веки веков. 
Аминь. 

Пресвятая Гроице, помилуй нас: 
Господи, очисти грехи наша; Вла- 
дыко, прости беззакония наша; Свя- 
тый, посети и исцели немощи наша, 
имене Твоего ради. 

Господи, помилуй. (Трижды) Слава, 
И НЫНЕ: 

Отче наш, иже еси на небесех! Да 
святится имя Твое, да приидет Царст- 
вие Твое, дабудетволя Твоя, яко нане- 
беси и на земли. Хлеб наш насущный 

даждь нам днесь; и остави нам долги 
наша, якоже и мы оставляем должни- 
ком нашим; и не введи нас во искуше- 
ние, но избави нас от лукаваго. 


Тропари 


Помилуй нас, Господи, помилуй 
нас; всякаго бо ответа недоумеюще, 
сию Ти молитву яко Владыце греш- 
нии приносим: помилуй нас. 


Слава: Господи, помилуй нас, на 
Тя бо уповахом; не прогневайся на ны 
зело, ниже помяни беззаконий наших, 
но призри и ныне яко благоутробен, и 
‘избави ны от враг наших; Ты б0 еси 
Бог наш, и мы людие Твои, вси дела 
руку Твоею, и имя Твое призываем. 


И ныне: Милосёрдия двери отвер- 
зи нам, благословенная Богородице, 

надёющиися на Тя да не погибнем, 
но да избавимся Гобою от бед: Ты бо 
еси спасение рода христианскаго. 


Господи, помилуй. (12 раз) 


Молитва 1-я, 
святаго Макария Великаго, 
к Богу Отиу 


Боже вечный и Царю всякаго со- 
здания, сподобивый мя даже в час 
сей доспети, прости ми грехи, яже 
сотворих в сей день делом, словом 
и помышлёнием, и очисти, Госпо- 
ди, смиренную мою душу от всякия 
скверны плоти и духа. И даждь ми, 
Господи, в нощи сей сон прейти в 
мире, да востав от смиреннаго ми 
ложа, благоугожду пресвятому име- 
ни Твоему, во вся дни живота моего, 
и поперу борющия мя враги плотс- 


Молитвы на сон грядущим 33 


кия и безплотныя. И избави мя, Гос- 
поди, от помышлений суетных, оск- 
верняющих мя, и похотей лукавых. 
Яко Твое есть царство и сила и слава, 
Отца и Сына и Святаго Духа, ныне 

и присно и во веки веков. Аминь. = 


Молитва 2-я, 
святаго Антиоха, ко Господу 
нашему Иисусу Христу 

Вседержителю, Слово отчее, Сам 
совершен сый, Иисусе Христе, многа- 
го ради милосердия Твоего никогдаже 
отлучайся мене, раба Твоего, но всег- 
да во мне почивай. Иисусе, добрый 
Пастырю Твойх овец, не предаждь 
мене крамоле змиийне, и желанию са- 
танину не остави мене, яко семя тли 
во мне есть. Ты убо, Господи Боже 
покланяемый, Царю Святый, Иису- 


2—30482 

се Христе, спяща мя сохрани немер- 
цающим светом, Духом Твоим Свя- 
тым, имже освятил еси Твоя ученики. 
Даждь, Господи, и мне, недостойному 
рабу Твоему, спасение Твое на ложи 
моем: просвети ум мой светом разума 
святаго Евангелия Твоего, душу лю- 
бовию Креста Твоего, сердце чисто- 
тою словесе Твоего, тело мое Твоею 
страстию безстрастною, мысль мою 
Твоим смирением сохрани, и воздвиг- 
_ ни мя во время подобно на Твоё сла- 
вословие. Яко препрославлен еси со 
Безначальным Твойм Отцем и с Пре- 
святым Духом во веки. АМИНЬ. 


Молитва 3-я, 
ко Пресвятому Духу 


Господи, Царю Небесный, Уте- 
шителю, Душе истины, умилосер- 


Молитвы на сон грядущим 35 


дися и помилуй мя, грешнаго раба 
Твоего, и отпусти ми недостойному, 
и прости вся, елика Ти согреших 
днесь яко человек, паче же и не яко 
человек, но и горее скота, вольныя 
моя грехи и невольныя, ведомыя и 
неведомыя: яже от юности и от на- 
уки злы, и Яже суть от нагльства и 
уныния. Аще именем Твоим кляхся, 
или похулих е в помышлении моем; 
или кого укорих; или оклеветах кого 
гневом моим, или опечалих, или о 
чем прогневахся; или солгах, или 
безгодно спах, или нищ прииде ко 
мне, и презрех его; или брата моего 
опечалих, или свадих, или кого осу- 
дих; или развеличахся, или разгор- 
дехся, или разгневахся; или стоящу 
ми на молитве, ум мой о лукавствии 
мира сего подвижеся, или развра- 

щение помыслих: или объядохся, 
или опихся, или без ума смеяхся; 
или лукавое помыслих, или доброту 
чуждую видев, и тою уязвлен бых 
сёрдцем; или неподобная глаголах, 
или греху брата моего посмеяхся, 
моя же суть безчисленная согреше- 
НИЯ; ИЛИ 0 МОЛИТВе не радих, или ино 
что содеях лукавое, не помню, та бо 
вся и больша сих содвях. Помилуй 
мя, Гворче мой Владыко, унылаго и 
недостойнаго раба Твоего, и остави 
ми, и отпусти, и прости мя, яко Благ 
и Человеколюбец, да с миром лягу, 
усну и почию, блудный, грешный и 
окаянный аз, и поклонюся, и вос- 
пою, и прославлю пречестное имя 
Твое со Отцем и Единородным Его 
Сыном, ныне и присно, и во веки. 
Аминь. 

Молитва 4-я, 
святаго Макария Великаго_ 


Что Ти принесу, или что Ти воздам, 
великодаровитый Безсмертный Царю, 
щедре и человеколюбче Господи, яко 
ленящася мене на Твое угождение, 
и ничтоже благо сотворша, привел 
еси на конец мимошедшаго дне сего, 
обращение и спасение души моей 
строя? Милостивми буди грешномуи 
обнаженному всякаго дела блага, воз- 
стави падшую мою душу, осквернив- 
шуюся в безмерных согрешениих, и 
отыми от мене весь помысл лукавый 
видимаго сего жития. Прости моя со- 
грешения, едине Безгрешне, яже Ти 
согреших в сей день, ведением и не- 
ведением, словом, и делом, и помыш- 
лением, и всеми моими чувствы. Ты 

Сам, покрывая, сохрани мя от всякаго 
сопротивнаго обстояния Божествен- 
ною Твоею властию, и неизреченным 
человеколюбием, и силою. Очисти, 
Боже, очисти множество грехов моих. 
Благоволи, Господи, избавити мя от 
сети лукаваго, и спаси страстную мою 
душу, и осени мя светом лица Твоего, 
егда приидеши во славе, и неосуж- 
денна ныне сном уснути сотвори, и 
без мечтания, и несмущен помысл 
раба Твоего соблюди, и всю сатанину 
детель отжени от мене, и просвети ми 
разумныя очи сердечныя, да не усну 
в смерть. И посли ми Ангела мирна, 
хранителя и наставника души и телу 
моему, да избавит мя от враг моих; 
да востав со одра моего, принесу Ти 
благодарственныя мольбы. Ей, Гос- 
поди, услыши мя грешнаго и убогаго 

раба Твоего, изволением и совестию; 
даруй ми воставшу словесем Твоим 
поучитися, и уныне бесовское далече 
от мене отгнано быти сотвори Твой- 
ми Ангелы; да благословлю имя Твое 
святое, и прославлю, и славлю Пре- 
чистую Богородицу Марию, Юже 
дал еси нам грешным заступление, и 
приими Сию молящуюся за ны; вем 
бо, яко подражает Твое человеколю- 
бие, и молящися не престает. Тоя за- 
ступлением, и Честнаго Креста зна- 
мением, и всех святых Твоих ради, 
убогую душу мою соблюди, Иисусе 
Христе Боже наш, яко Свят еси, и 
препрославлен во веки. Аминь. 


Молитва 5-я 


Господи Боже наш, еже согреших 
во дни сем словом, делом и помыш- 

лением, яко Благ и Человеколюбец 
прости ми. Мирен сон и безмятежен 
даруй ми. Ангела Твоего хранителя 
посли, покрывающа и соблюдающа 
мя от всякаго зла, яко Ты еси храни- 
тель душам и телесем нашим, и Тебе 
славу возсылаем, Отцу и Сыну и 
Святому Духу, ныне и присно и во 
веки веков. АМИНЬ. 


Молитва 6-я 


Господи Боже наш, в Негоже веро- 
вахом, и ЁЕгоже имя паче всякаго имене 
призываем, даждь нам, ко сну отходя- 
щим, ослабу души итёлу, исоблюди нас 
_ от всякаго мечтания, и темныя сласти 
кроме; устави стремление страстей, 
угаси разжжения востания телеснаго. 
Даждь нам целомудренне пожити де- 
лы и словесы; да добродетельное жи- 

тельство восприемлюще, обетован- 
ных не отпадем благих Твоих, яко бла- 
гословен еси во веки. АМИНЬ. 


Молитва 7-я, 
святаго Иоанна Златоуста 
(24 молитвы, по числу часов дня и ночи) 


Господи, не лиши менё небёсных 
Твоих благ. "Господи, избави мя вёч- 
ных мук. "Господи, умом ли или по- 
мышлением, словом или делом согре- 
ших, прости мя. “Господи, избави мя 
всякаго неведения и забвения, и ма- 
лодушия, окамененнаго нечувствия. 
Господи, избави мя от всякаго иску- 
шения. ‘Господи, просвети моё сёрд- 
це, еже помрачи лукавое похотение. 
Тосподи, аз яко человек согреших, 
Ты же, яко Бог щедр, помилуй мя, ви- 
дя немощь души моея. "Господи, пос- 

ли благодать Твою в помощь мне, да 
прославлю имя Твое святое. "Господи 
Иисусе Христе, напиши мя раба Твое- 
го в книзе животней и даруй ми конец 
благий. Господи Боже мой, аще и 
ничтоже благо сотворих пред Тобою, 
но даждь ми по благодати Твоей поло- 
жити начало благое. "Господи, окропи 
в сердце моем росу благодати Твоея. 
"Господи небес и земли, помяни мя 
грешнаго раба Твоего, студнаго и не- 
чистаго, во Царствии Твоем. Аминь. 


Господи, в покаянии приими мя. 
Господи, не остави менё. Господи, 
не введи менё в напасть. “Господи, 
даждь ми мысль благу. `Господи, 
даждь ми слёзы, и память смертную, 
и умиление. ‘Господи, даждь ми 
помысл исповедания грехов моих. 

Тосподи, даждь ми смирение, це- 
ломудрие и послушание. *Господи, 
даждь ми терпение, великодушие и 
кротость. ”Господи, всели в мя ко- 
рень благих, страх Твой в сердце мов. 
Господи, сподоби мя любити Тя от 
всея души моея и помышления и тво- 
рити во всем волю Твою. "Господи, 
покрый мя от человек некоторых, и 
бесов, и страстей, и от всякия иныя 
неподобныя вещи. “Господи, вёси, 
яко твориши, якоже Ты волиши, да 
будет воля Твоя и во мне грешнем, 
яко благословен еси во веки. Аминь. 


Молитва 8-я, 
ко Господу нашему 
Иисусу Христу 


Господи Иисусе Христе, Сыне Бо- 
жий, ради честнейшия Матере Твоея, 

и безплотных Твоих ангел, Пророка 
же и Предтечи и Крестителя Твоего, 
богоглаголивых же апостол, светлых 
и добропобедных мученик, препо- 
добных и богоносных отец, и всех 
святых молитвами, избави мя на- 
стоящаго обстояния бесовскаго. ЕЙ, 
Господи мой и Творче, не хотяй 
смерти грешнаго, но якоже обрати- 
тися и живу быти ему, даждь и мне 
обращение окаянному и недостойно- 
му; изми мя от уст пагубнаго змия, 
зияющаго пожрети мя и свести во 
ад жива. Ей, Господи мой, утеше- 
ние мое, иже мене ради окаяннаго в 
тленную плоть оболкийся, исторгни 
мя от окаянства, и утешение подаждь 
души моей окаянней. Всади в сердце 
мое творити Твоя повеления, и оста- 
вити лукавая деяния, и получити 

блаженства Твоя: на Тя бо, Господи, 
уповах, спаси мя. 


Молитва 9-я, 
святаго Петра Студийскаго, 
ко Пресвятей Богородице 


К Тебе, Пречистей Божией Мате- 
ри, аз окаянный припадая молюся: 
веси, Царице, яко безпрестани со- 
грешаю и пргневляю Сына Твоего и 
Бога моего, и многажды аще каюся, 
лож пред Богом обретаюся, и каюся 
трепеща: не ужели Господь поразит 
мя, и по часе паки таяжде творю; ве- 
дущи сия, Владычице моя Госпоже 
Богородице, молю, да помилуеши, да 
укрепиши, и благая творити да пода- 
си ми. Веси бо, Владычице моя Бого- 
родице, яко отнюд имам в ненависти 
злая моя дела, и всею мыслию люблю 

закон Бога моего; но не вем, Госпоже 
Пречистая, откуду Яже ненавижду, та 
и люблю, а благая преступаю. Не по- 
пущай, Пречистая, воли моей совер- 
шатися, неугодна бо есть, но да будет 
воля Сына Твоего и Бога моего: да мя 
спасет, и вразумит, и подаст благо- 
дать Святаго Духа, да бых аз отселе 
престал сквернодейства, и прочее по- 
жил бых в повелении Сына Твоего, 
Емуже подобает всякая слава, честь 
и держава, со Безначальным Его От- 
цем.и Пресвятым и Благим и Живо- 
творящим Его Духом, ныне и прис- 
НО, И ВО веки веков. АМИНЬ. 


Молитва 10-я, 
ко Пресвятей Богородице 


Благаго Царя благая Мати, Пре- 
чистая и Благословенная Богородице 

Марие, милость Сына Твоего и Бога 
нашего излей на страстную мою душу 
И Твойми молитвами настави мя на 
деяния благая, да прочее время живо- 
та моего без порока прейду и Тобою 
рай да обрящу, Богородице Дево, еди- 
на Чистая и Благословенная. 


Молитва 1-я, 
ко святому Ангелу хранителю 


Ангеле Христов, хранителю мой 
святый и покровителю души и тёла 
моего, вся ми прости, елика согре- 
ших во днешний день, и от всякаго 
лукавствия противнаго ми врага из- 
бави мя, да ни в коемже гресе про- 
гневаю Бога моего; но моли за мя 
грешнаго и недостойнаго раба, яко 
да достойна мя покажеши благости 
и милости Всесвятыя Троицы и Ма- 

тере Господа моего Иисуса Христа 
и всех святых. Аминь. 


Кондак Богородице 


Взбранной Воеводе победитель- 
ная, яко избавльшеся от злых, бла- 
годарственная восписуем Ти раби 
Твои, Богородице, но яко имущая 
державу непобедимую, от всяких 
нас бед свободи, да зовем Ти: ра- 
дуйся, Невёсто Неневестная. 

Преславная Приснодево, Мати 
Христа Бога, принеси нашу молит- 
ву Сыну Твоему и Богу нашему, да 
спасет Тобою души наша. 

Все упование мое на Тя возла- 
гаю, Мати Божия, сохрани мя под 
кровом Твоим. 

Богородице Дево, не презри мене 
грешнаго, требующа Твоея помощи 

и Твоего заступления, на Тя бо упо- 
ва душа моя, и помилуй мя. 


Молитва святаго Иоанникия 


Упование мое Отец, прибежище 
мое Сын, покров мой Дух Святый: 
Троице Святая, слава Тебе. 

Достойно есть Яко войстинну бла- 
жити Тя, Богородицу, Приснобла- 
женную и Пренепорочную и Ма- 
терь Бога нашего. Честнейшую Хе- 
рувим и славнейшую без сравнения 
Серафим, без истления Бога Слова 
рождшую, сущую Богродицу ТЯ ве- 
личаем. 

Слава, и ныне: Господи, помилуй. 
(Трижды) 

Господи Иисусе Христе, Сыне Бо- 
жий, молитв ради Пречистыя Твоея 

Матере, преподобных и богоносных 
отец наших и всех святых, помилуй 
нас. Аминь. 


Молитва 
святого Иоанна Дамаскина 


Владыко Человеколюбче, неужели 
мне одр сей гроб будет, или еще ока- 
янную мою душу просветиши днем? | 
Се ми гроб предлежит, се ми смерть 
предстоит. Суда Твоего, Господи, 00- 
юся и муки безконечныя, злое же тво- 
ря не престаю: Тебе Господа Бога 
моего всегда прогневляю, и Пречис- 
_ тую Твою Матерь, и вся Небесныя 
силы, и святаго Ангела хранителя 
моего. Вем убо, Господи, яко недо- 
стоин есмь человеколюбия Твоего, 
но достоин есмь всякаго осуждения 
и муки. Но, Господи, или хощу, или 

не хощу, спаси мя. Аще бо правед- 
ника спасеши, ничтоже велие; и аще 
чистаго помилуеши, ничтоже дивно: 
достойни бо суть милости Твоея. Но 
на мне грешнем удиви милость Твою: 
о сем яви человеколюбие Твое, да не 
одолеет моя злоба Твоей неизглаго- 
ланней благости и милосердию: и 
якоже хощеши, устрой о мне вещь. 


Просвети очи мои, Христе Боже, 
_ дане когда усну в смерть, да не когда 
речет враг мой: укрепихся на него. 

Слава: Заступник души моея бу- 
ди, Боже, яко посреде хожду сетей 
многих; избави мя от них и спаси 
мя, Блаже, яко Человеколюбец. 

И ныне: Преславную Божию Ма- 
терь, и святых Ангел Святейшую, 
немолчно воспоим сёрдцем и усты, 

Богородицу сию исповедающе, яко 
воистинну рождшую нам Бога во- 
площенна, имолящуюся непрестан- 

но о душах наших. 


Знаменуй себя крестом 
и говори молитву 
Честному Кресту: 


Да воскреснет Бог, и расточатся . 
врази Его, и да бежат от лица Его 
ненавидящии Его. Яко исчезает 
дым, да исчезнут; яко тает воск от 
лица огня, тако да погибнут о6си 
от лица любящих Бога и знамену- 
ющихся крестным знамением, и в 
веселии глаголющих: радуйся, Пре- 
честный и Животворящий Кресте 
Господень, прогоняяй бесы силою 
на тебе пропятаго Господа нашего 
Иисуса Христа, во ад сшедшаго и 

поправшаго силу диаволю, и даро- 
вавшаго нам тебе, Крест Свой Чест- 
ный, на прогнание всякаго супо- 
стата. О, Пречестный и Животво- 
рящий Кресте Господень! Помогай 
ми со Святою Госпожею Девою Бо- 
городицею и со всеми святыми во 
веки. АМИНЬ. 


Или кратко: 


_ _ Огради мя, Господи, силою Чест- 
наго и Животворящаго Твоего Крес- 
та, и сохрани мя от всякаго зла. 


Молитва 


Ослаби, остави, прости, Боже, 
прегрешения наша, вольная и не- 
вольная, Яже в слове и в деле, яже в 
ведении и не в ведении, Яже во дни 
ив нощи, Яже во уме и в помыш- 

лении: вся нам прости, яко Благ и 
Человеколюбец. 


Молитва 


Ненавидящих и обидящих нас про- 
сти, Господи Человеколюбче. Благо- 
творящим благосотвори. Братиям и 
сродником нашим даруй яже ко спа- 
сению прошения и жизнь вечную. В | 
немощех сущия посети и исцеление 
даруй. Иже на мори управи. Путе- 
шествующим спутешествуй. Служа- 
щим и милующим нас грехов остав- 
ление даруй. Заповедавших нам не- 
достойным молитися о них помилуй 
по велицей Твоей милости. Помяни, 
Господи, прежде усопших отец и бра- 
тий наших и упокой их, идеже при- 
сещает свет лица Твоего. Помяни. 
Господи, оратий наших плененных и 

избави я от всякаго обстояния. Помя- 
ни, Господи, плодоносящих и добро- 
делающих во святых Твоих церквах, 
и даждь им яже ко спасению проше- 
ния и жизнь вечную. Помяни, Госпо- 
ди, и нас, смиренных и грешных и 
недостойных раб Твоих, и просвети 
наш ум светом разума Твоего, и на- 
стави нас на стезю заповедей Твойх, 
молитвами Пречистыя Владычицы 
_ нашея Богородицы и Приснодевы 
Марии и всех Твоих святых, яко бла- 
гословен еси во веки веков. Аминь. 


Исповедание грехов 
повседневное 


Исповедаю Тебе Господу Богу 
моему и Творцу, во Святей Троице 
Единому, славимому и покланяемо- 
му, Отцу, и Сыну, и Святому Духу, 

вся моя грехи, яже содеях во вся 
дни живота моего, и на всякий час, 
и в настоящее время, и в прешед- 
ШИЯ ДНИ И НОЩИ, Делом, СЛОВОМ, ПО- 
мышлёнием, объядением, пиянс- 
твом, тайноядением, празднослови- 
ем, унынием, леностию, прекослови- 
ем, непослушанием, оклеветанием, 
осуждением, небрежением, самолю- 
бием, многостяжанием, хищением, 
неправдоглаголанием, сквернопри- 
бытчеством, мшелоимством, ревно- 
ванием, завистию, гневом, памято- 
злобием, ненавистию, лихоймством 
и всеми моими чувствы: зрением, 
слухом, обонянием, вкусом, осяза- 
нием и прочими моими грехи, ду- 
шевными вкупе и телесными, имиже 
Тебе, Бога моего и Творца, прогневах, 
и ближняго моего онеправдовах: о 

сих жалея, винна себе Тебе, Богу 
моему, представляю, и имею волю 
каятися: точию, Господи Боже мой, 
помози ми, со слезами смиренно мо- 
лю Тя: прешедшая же согрешения 
моя милосердием Твоим прости ми, 
и разреши от всех сих, яже изгла- 
голах пред Тобою, яко Благ и Чело- 
веколюбец. 


Когда отходишь ко сну, 
произноси: 


В руце Твои, Господи Иисусе 
Христе, Боже мой, предаю дух мой: 
Ты же мя благослови, Ты мя по- 
милуй и живот вечный даруй ми. 
Аминь. 


ПОСЛЕДОВАНИЕ 
КО СВЯТОМУ ПРИЧАЩЕНИЮ 


Молитвами святых отёц наших, 
Господи Иисусе Христе Боже наш, 
помилуй нас. Аминь. 


Царю Небесный... Трисвятое. Сла- 
ва и ныне. Пресвятая Троице... Гос- 
ПОДИ, ПОМИЛУЙ. (Трижды). Слава, И 
ныне. Отче наш... Господи, поми- 
ЛУЙ (12 раз). Прийдите, поклонимся... 
И псалмы: 

Помилуй мя, Боже, по велицей ми- 
лости Твоей, и по множеству щедрот 

Твоих очисти беззаконие мое. Наипа- 
че омый мя от беззакония моего, и от 
греха моего очисти мя; яко беззаконие 
мое аз знаю, и грех мой предо мною 
есть выну. Тебе единому согреших 
и лукавое пред Тобою сотворих; яко 
да оправдишися во словесех Твоих, 
и победиши внегда судити Ти. Се бо, 
в беззакониих зачат есмь, и во гре- 
сех роди мя мати моя. С6 бо, исти- 
_ ну возлюбил еси; безвестная и тай- 
ная премудрости Твоея явил ми еси. 
Окропиши мя иссопом, и очищуся; 
омыеши мя, и паче снега убелюся. 
Слуху моему даси радость и веселие; 
возрадуются кости смиренныя. От- 
врати лице Твое от грех моих и вся 
беззакония моя очисти. Сердце чис- 
то созижди во мне, Боже, и дух прав 
обнови во утробе моей. Не отвержи 

мене от лица Твоего и Духа Твоего 
Святаго не отыми от мене. Воздаждь 
ми радость спасения Твоего и Духом 
Владычним утверди мя. Научу без- 
законныя путем Твоим, и нечести- 
вии к Тебе обратятся. Избави мя от 
кровей, Боже, Боже спасения моего; 
возрадуется язык мой правде Тво- 
ей. Господи, устне мои отверзеши, и 
уста моя возвестят хвалу Твою. Яко 
аще бы восхотёл еси жертвы, дал бых 
убо: всесожжения не благоволиши. 
Жертва Богу дух сокрушен; сердце 
сокрушенно и смиренно Бог не уни- 
чижит. Ублажи, Господи, благоволе- 
нием Твоим Сиона, и да созиждутся 
стены Иерусалимския. Тогда благо- 
волиши жертву правды, возношение 
и всесожигаемая: тогда возложат на 
олтарь Твой тельцы. 


КАНОНЫ 


Умилительный 
ко Господу нашему Иисусу Христу, 
молебный ко Пресвятей Богородице 
и Ангелу Хранителю 


Геснь [ 


Ирмос: Во глубине постла иногда фарао- 
нитское всевоинство преоруженная сила, во- 
площшееся же Слово всезлобный грех потре- 
било есть: препрославленный Господь, славно 
бо прославися. 


Господу Иисусу Христу 
Припев: Иисусе сладчайший, спаси нас. 
Иисусе сладчайший Христе, Иису- 
се долготерпеливе, души моея язвы 

исцели, Иисусе, и услади сердце мое, 
многомилостиве, молюся, Иисусе 
Спасе мой, да величаю Тя спасаемый. 
Припев: Иисусе сладчайший, спаси нас. 
Иисусе сладчайший Христе, Иису- 
се, отверзи покаяния ми дверь, че- 
ловеколюбче Иисусе, и приими мя, 
Тебе припадающа, и тепле прося- 
ща, Иисусе Спасе мой, согрешений 
прощения. 
Припев: Иисусе сладчайший, спаси нас. 
Иисусе сладчайший Христе, Иису- 
се исхити мя из руки льстиваго вели- 
ара, Иисусе, и сотвори деснаго пред- 
стоятеля славы Твоея, Иисусе Спасе 
мой, части шуия мя избавляяй. 


Припев: Пресвятая Богородице, спаси нас. 
Иисусарождшая Бога Владычице, 
моли о непотребных рабех, Пречис- 

тая, яко да муки молитвами Твойми 
избавимся, Нескверная, осквернен- 
НИИ, Славы рЕАЫЯ наслаж- 
дающеся. 


_ Пресвятей Богородице 


Припев: Пресвятая Богородице, спаси нас. 


Многими содержим напастьми, к 
Тебе прибегаю спасения иский: о Ма- 
ти Слова и Дево, от тяжких и лютых 
мя спаси. 


Припев: Пресвятая Богородице, спаси нас. 
Страстей мя смущают прилози, 
многаго уныния исполнити мою ду- 
шу: умири, Отроковице, тишиною 
Сына и Бога Твоего, Всенепорочная. 

Припев: Пресвятая Богородице, спаси нас. 
Спаса рождшую Тя и Бога, молю, 
Дево, избавитися ми лютых: к Тебе 

бо ныне прибегая, простираю и душу 
и помышление. 


Припев: Пресвятая Богородице, спаси нас. 


Недугующа телом и душею, посе- 
щения Божественнаго, и промышле- 
ния от Тебе сподоби, едина Богома- 
ти, яко благая, Благого же Родитель- 
НИЦЕ. 


Ангелу Хранителю 


Припев: Святый Ангеле, Хранйтелю мой, 
моли Бога о мне, грешнем. 
Неусыпаемаго хранителя души мо- 
ея, предстателя живота моего, и на- 
ставника от Бога, егоже получих, 
пою тя, Ангеле Божий, Бога Все- 
держителя. 


Припев: Святый Ангеле, Хранителю мой, 
моли Бога о мне, грешнем. 

Хотяй всем человеком спастися, 
святыя ангелы наставники и свето- 
водители приставил еси Слове, че- 
ловеком, руководствующыя нас к. 
страху Твоему. 

Припев: Святый Ангеле, Хранителю мой, 
моли Бога о мне, грешнем. 

Нощию содержима мрачною, и 
темным мраком покрываемаго стра- 
стей, светом покаяния озари мя, на- 
ставниче и предстателю, и храните- 
ЛЮ МОЙ. 


Припев: Слава Отцу, и Сыну, и Святому Духу. 


Студных помышлений во мне то- 
чит, наводнение тинное и мрачное, 
от Бога разлучающее ум мой, еже 
изсуши, о заступниче мой. 


Припев: И ныне и присно, и во веки 
веков, аминь. 


3—30482 

Тишина Ты Владычице и приста- 
нище, обуреваемых в пучине гре- 
ховней, темже к Твоему притекаю 
пристанищу, волнуем бурею раз- 
личных стремлений. 


Геснь 3 


Ирмос: На камени мя веры утвердив, раз- 
ширил еси уста моя на враги моя, возвесели бо 
ся дух мой, внегда пети: несть свят, якоже Бог 
наш, и несть праведен паче Тебе, Господи. 


Господу Иисусу Христу. 
Припев: Иисусе сладчайший, спаси нас. 


Услыши, Человеколюбче Иисусе 
мой, раба Твоего, вопиюща во умиле- 
нии, и избави мя, Иисусе, осуждения 
имуки, едине Долготерпеливе, Иису- 
се сладчайший Многомилостиве. 


Припев: Иисусе сладчайший, спаси нас. 

Подъими раба Твоего, Иисусе мой, 
припадающа со слезами, Иисусе мой, 
и спаси, Иисусе мой кающагося мя, 
и геенны, Владыко, избави, Иисусе 
сладчайший Многомилостиве. 


Припев: Иисусе сладчайший, спаси нас. 


Время Иисусе мой, еже дал ми еси, 
во страсти иждих Иисусе мой; тем- 
же Иисусе мой, не отвержи мя, но 
воззови, молюся, Владыко Иисусе 
сладчайший, и спаси. 


Припев: Пресвятая Богородице, спаси нас. 


Дево рождшая Иисуса моего, мо- 
ли избавити мя геенны, едино пред- 
стательство оскорбляемых, Бого- 
благодатная, и сподоби мя жизни, 
Всенепорочная, нестареющияся. 

Пресвятей Богородице 


Припев: Пресвятая Богородице, спаси нас. 


Предстательство и покров жизни 
_ моея полагаю Тя, Богородительнице 
Дево: Ты мя окорми ко пристанищу 
Твоему, благих виновна, верных 
утверждение, едина Всепетая. 


Припев: Пресвятая Богородице, спаси нас. 


Молю, Дево, душевноесмущение и 
печали моея бурю разорити: Ты 60, 
Богоневестная, начальника тишины 
Христа родила еси, едина Пречистая. 


Припев: Пресвятая Богородице, спаси нас. 


Благодетеля рождши добрых ви- 
новнаго, благодеяния богатство всем 
источи: вся бо можеши, яко сильнаго 
в крепости Христа рождши Богобла- 
женная. 

Припев: Пресвятая Богородице, спаси нас. 


Лютыми недуги и болезненными 
страстьми истязаему, Дево, Ты ми 
помози: исцелений бо неоскудное 
Тя знаю сокровище, Пренепороч- 
ная, неиждиваемое. 


Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 
Земленаго и бреннаго и перстнаго 
смешения имею бытие: темже зем- 
ли пригвоздихся: но, о предстателю 
мой, инаставниче мой и избавителю. 
обрати желание мое к небесным. 
Припев: Святый Ангеле, Хранителю мой, 
моли Бога о мне, грешнем. 
В нощи и во дни лукавыми делы 
моими преогорчеваю, и оскорбляю, 

и раздражаю тя, и не хотяща отдале- 
ча стояти, поборника моего понуж- 
даю тя. 
Припев: Святый Ангеле, Хранителю мой, 
моли Бога о мне, грешнем. 

Печали и уныния повинный бы- 
ваю, яко непокаянен пребываяй и 
неисправлен: темже мне даруй по- 
каятися истинно, и радостотворити 
тя, хранителя моего. 


Припев: Слава Отцу, и Сыну, и Святому Духу. 


Зря невидимое лице Бога на небе- 
сех седящаго, и призирающа на зем- 
лю умно, и стрястися ей творяща, 
моли спастися мне, святый Ангеле. 

Припев: И ныне И присно, И ВО ВЕКИ 
веков, аминь. 

Ум и смысл и слово, дар Божий 
приях, яко да познав Владыку, дёлы 

почту добрыми: аз же, страстьми дар 
обезчестив, Спасу досадих, Влады- 
чице, спаси мя. 


Господи, помилуй (Трижды). 


Седален 


Спасе мой Иисусе, блуднаго спа- 
сый, Спасе мой Иисусе, приемый 
блудницу, и мене ныне помилуй, 
Иисусемногомилостиве, спаси, уще- 
дри, о Иисусе Благодетелю, якоже 
Благоутробне, Манассию, Иисусе 
мой, яко един Человеколюбец. 


Слава Отцу, и Сыну, и Святому 
Духу. 

Души моея хранитель и телесе, из- 
бранный ми от Бога Божественный 
Ангеле, Богоподражательно презри 
всесвятый, вся прегрешения окаян- 

ныя души моея, избави льстиваго 
мя различных сетей, и общаго уми- 
лостиви Бога, да на суде подаст ми 
оставление. 


И ныне и присно, и во веки веков, 
аминь. 


Предстательство христиан непо- 
стыдное, ходатайство ко Творцу не- 
преложное, не презри грешных мо- 
лений гласы, но предвари, яко Бла- 
гая, на помощь нас, верно зовущих 
Ти: ускори на молитву, и потщися на 
умоление, предстательствующи при- 
сно, Богородице, чтущих ТЯ. 


Геснь 4 


Ирмос: Пришел еси от Девы, не ходатай 
ни Ангел, но Сам, Господи, воплощся, и спасл 
еси всего мя человека. Тем зову Ти: слава 
силе Твоей, Господи. 

Господу Иисусу Христу 


Припев: Иисусе сладчайший, спаси нас. 


Исцели, Иисусе мой, души моея 
язвы, Иисусе мой, молюся, и руки 
моя исхити, Иисусемой благоутроб- 
не, душетленнаго велиара, и спаси. 


Припев: Иисусе сладчайший, спаси нас. 


Согреших, Иисусе мой сладчаий- 
ший Благоутробне, Иисусе мой 
спаси мя, прибегающаго к покрову 
Твоему, Иисусе Долготерпеливе, и 
царствия Твоего мя сподоби. 


Припев: Иисусе сладчайший, спаси нас. 


Никтоже согреши, Иисусе мой, 
якоже согреших аз окаянный: но 
припадаю моляся, Иисусе мой, спа- 
си мя, и жизни, Иисусе мой, насле- 
дие ми даруй. 

Припев: Пресвятая Богородице, спаси нас. 
Всепетая Иисуса рождшая Госпо- 
да, Того моли избавитися муки вся 
поющыя Тя, и Богородицу войстин- 
ну именующыя. 
Пресвятей Богородице 
Припев: Пресвятая Богородице, спаси нас. 
Страстей моих смущение, корм- 
чию рождшая Господа, ибурю утиши 
моих прегрешений, Богоневестная. 
Припев: Пресвятая Богородице, спаси нас. 
Милосердия Твоего бездну призы- 
вающу подаждь ми, яЯже благосердаго 
рождшая, и Спаса всех поющих ТЯ. 
Припев: Пресвятая Богородице, спаси нас. 
Наслаждающеся, Пречистая, Твойх 
дарований, благодарственное воспе- 
ваем пение, ведуще Тя Богоматерь. 

Припев: Пресвятая Богородице, спаси нас. 


На одре болезни моея и немощи 
низлежащу ми, Яко благолюбива, по- 
мози, Богородице, едина Приснодево. 


Припев: Пресвятая Богородице, спаси нас. 


Надежду и утверждение, и спа- 
сения стену недвижиму имуще ТЯ, 
Всепётая, неудобства всякаго из- 
бавляемся. 


Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 


Не помышляяй страшное судище, 
в немже имам Спасу предстати, и 
дати слово о всяком деле же и сло- 
ве, ниже смерти безвестное во ум 
отнюд приемлю, неисправлен есмь, 
наставниче мой, не остави мене. 

Припев: Святый Ангеле, Хранителю мой, 
моли Бога о мне, грешнем. 

Прилежно всякую злобу совер- 
ших из млада, и не престах тя, за- 
ступника моего преогорчевати без- 
законными словесы и деянми: но не 
озлобися, но пожди еще, вразумляя, 
и просвещая, и утверждая мя. 


Припев: Святый Ангеле, Хранйтелю мой, 
моли Бога о мне, грешнем. 

Слова Божия долготерпения под- 
ражаяй пришедша, яко дав покаяние 
призовет вся грешныя, и ожидаю- 
щая самовольное исправление, и не 
понуждающа, и ты, наставниче мой, 
на мне долготерпеливо пребуди. _ 


Припев: Слава Отцу, и Сыну, и Святому Духу. 


Далече от Бога грех мя отрину, не- 
ключимаго раба и недостойнаго: но 

Владыка мой Иисусе восприят мя 

благоутробно, и приусвои: аз же то- 

ликую отметаяй Его благодать, еще 

оскорбляю и тя, Божий Ангеле. 
Припев: И ныне и присно, и во веки 
веков, аминь. 

Яко войстинну Господь воцарися, 
царствием неотпадающим, и обле- 
чеся псаломски, из Тебе, Богомати, 
в краснейшее благолепие, плоть свя- 
тую, еюже смерть прият, и низложи 
ея царство. 


Геснь 5 


Ирмос: Просвещение во тме лежащих, спа- 
сение отчаянных, Христе Спасе мой: к Тебе 
утреннюю, Царю мира, просвети мя сиянием 
Твойм: иного бо разве Тебе Бога не знаю. 


Господу Иисусу Христу. 


Припев: Иисусе сладчайший, спаси нас. 

Ты просвещение, Иисусе мой, ума 
моего, Ты спасение отчаянныя души 
моея, Спасе, Ты, Иисусе мой, муки 
избави, и геенны мя, зовуща: спаси, 
Иисусе мой Христе, мя окаяннаго. 


Припев: Иисусе сладчайший, спаси нас. 


Всеконечно, Иисусе мой, к страс- 
ти безчестия низвержен ныне зову: 
Ты, Иисусе мой, помощи ми руку 
низпослав, исторгни, зовуща: спаси, 
Иисусе мой Христе, мя окаяннаго. 

Припев: Иисусе сладчайший, спаси нас. 

Осквернен ум, Иисусе мой, обно- 
ся взываю Ти: очисти мя от скверны 
прегрешений, и избави мя во глуби- 
ны злобы от неведения низпополз- 
шагося, Спасе Иисусе мой, и спаси 
мя, молюся. 


Припев: Пресвятая Богородице, спаси нас. 


Каноны совмещенные | 79 


Иисуса рождшая, Отроковице Бо- 
городительнице, Того умоли, спасти 
вся православныя, монахи и мирс- 
кия, и геенны избавити, зовущыя: 
разве Тебе предстательства тверда- 
го не знаем. 


Пресвятеи Богородице 
Припев: Пресвятая Богородице, спаси нас. 
Исполни, Чистая, весблия сердце 
мое, Твою нетленную дающи ра- 
дость, веселия рождшая виновнаго. 
Припев: Пресвятая Богородице, спаси нас. 
Избави нас от бед, Богородице 
Чистая, вечное рождши избавле- 
ние, и мир всяк ум преимущий. 
Припев: Пресвятая Богородице, спаси нас. 
Разреши мглу прегрешений моих, 
Богоневесто, просвещением [воея 


80 Каноны совмещенные 


светлости, Свет рождшая Божест- 
венный и превечный. 


Припев: Пресвятая Богородице, спаси нас. 


Исцели, Чистая, души моея немо- 
жение, посещёния Твоего сподобль- 
шая, и здравие молитвами Твоими 
подаждь ми. 


Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 

Тя хранителя стяжав спребытеля, 
собеседника, святый Ангеле, соблю- 
дающа, спутьствующа, спребыва- 
юща, и спасительная предлагающа 
присно мне, кое прощение прииму 
неразумен сый. 


Припев: Святый Ангеле, Хранителю мой, 
моли Бога о мне, грешнем. 

Мнозем дерзновением престолу 
предстоя Вседержителя, и сликовс- 
твуя у Царя твари, многих зол мойх 
подати ми прощение, защитителю 
мой, помолися. 

Припев: Святый Ангеле, Хранителю мой, 
моли Бога о мне, грешнем. 

Муки провидя и мучёния, ожида- 
ющая мя, и ожесточение мое, и безу- 
мие и ослепление, милуя стенеши, 
и сетуеши, и дряхлуеши, посупле- 
ния исполнен, избавителю мой. 


Припев: Слава Отцу, и Сыну, и Святому Духу. 


Ниже ко единому часу, но ниже 
черте, или и сея кратши оставих тя, 
благодетеля моего и хранителя, о 
мне порадоватися и возвеселитися 
и взыграти, грехми присно срастле- 
ваемый. 


87 Каноны совмещенные 


Припев: И нывке и присно, и во веки 
веков, аминь. 

Новый Младенец явися, недомыс- 
ленный, от Тебе, Пренепорочная, 
ставилом дубравы, и горы мерилом 
разума поставивый, лик звездам из- 
считаяй, и капли росы, и ветров ды- 
хание преложивый. 


Геснь 6 


Ирмос: В бездне греховней валяяся, неиз- 
следную милосердия Твоего призываю 0ез- 
дну: от тли, Боже, мя возведи. 


Господу Иисусу Христу 


Припев: Иисусе сладчайший, спаси нас. 


Иисусе мой Христе многомилос- 
тиве, исповедающася приими мя, 
Владыко, о Иисусе, и спаси мя, и от 
тли, Иисусе, мя исхити. 

Припев: Иисусе сладчайший, спаси нас. 


Иисусе мой, никтоже бысть ин 
блудник, якоже аз страстный, о 
Иисусе человеколюбче: но Ты, Иису- 
се, мя спаси. 


Припев: Иисусе сладчайший, спаси нас. 


Иисусе мой, блудницу и блудна- 
го, и Манассию и мытаря преидох, 
о Иисусе мой, страстьми, и разбой- 
ника, Иисусе, и ниневитяны. 


Припев: Пресвятая Богородице, спаси нас. 


Иисуса Христа моего рождшая, 
Пречистая Дево, едина нескверная, 
осквернена суща мя молитв Твойх 
иссопом ныне очисти. 


Пресвятей Богородице 


Припев: Пресвятая Богородице, спаси нас. 

Смерти и тли яко спасл есть, Сам 
Ся издав смерти, тлением и смер- 
тию мое естество ято бывшее, Дево, 
моли Господа и Сына Твоего врагов 
злодействия мя избавити. 


Припев: Пресвятая Богородице, спаси нас. 


Предстательницу Тя живота вем, 

и хранительницу тверду, Дево, и 

напастей решащу молвы, и налоги 

бесов отгоняющу, и молюся всегда, 
от тли страстей моих избавити мя. 


Припев: Пресвятая Богородице, спаси нас. 


Яко стену прибежища стяжахом, 
и душ всесовершенное спасение, и 
пространство в скорбех, Отрокови- 
це, и просвещением Твойм присно 
радуемся, о Владычице! И ныне нас 
от страстей и бед спаси. 
Припев: Пресвятая Богородице, спаси нас. 

Наодреныненемощуствуяй лежу, 
и несть исцеления плоти моей: но 
Бога и Спаса миру, и Избавителя 
недугов рождшая, Тебе молюся, 
Благой: от тли недуг возстави мя. 


Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 
Сохраняяй, и ополчаяйся окрест 
мене, и стремления возбраняяй дс- 
монов, и тех зверовидная нахож- 
дения, яже на мя отреяй всегда, не 
престай хранителю мой: тя бо имам 
тепла заступника. 
Припев: Святый Ангеле, Хранителю мой, 
моли Бога о мне, грешнем. 
Пречестное и благоуханное сый 
миро, не гнушайся моея смрадно- 
сти, не отступи от мене даже до кон- | 


$6 Каноны совмещенные 


ца:но неотступен буди мне хранитель 
присно: и солнце бо места скверная 
проходя, не оскверняется. 


Припев: Святый Ангеле, Хранителю мой, 
моли Бога о мне, грешнем. 


Капли слезоточныя источити, по- 
крывающаго водами словом своя 
высокая превыспренняя, благодать 
мне дати умоли, предстателю мой, 
яко да теми очистится сердце мое, 
и узрит Бога. 

Припев: Святый Ангеле, Хранителю мой, 
моли Бога о мне, грешнем. 


Невещественне яко чист и неве- 
ществен предстоя Чистому и Неве- 
щественному, к Тому стяжав богат- 
ное дерзновение и присвоение, Того 
моли прилежно, душу мою спасену 
даровати ми. 

Припев: Слава Отцу, и Сыну, Святому Духу. 
Да покрыет срам и студ студная и 
смрадная, и мрачная лица вражия, 
егда смиренная моя душа от тела 
распрягается: туюжде да покрыют, 
наставниче мой, светлая твоя и пре- 
священная крила. 


Припев: И ныне и присно, и во веки 
веков, аминь. 


Святых святейшая ангел, херу- 
вим и серафим превышая, земле- 
ретный мой ум, земнаго и вещнаго 
желания превышши покажи, от зем- 
ли к небесней любви возвысивши. 


Господи, помилуй (трижды). 
Песнь / 


Ирмос: Образу златому на поле Деире слу- 
жиму, триб Твои отроцы небрегоша безбобжнаго 
веления, посреде же огня ввержени орошаеми 
пояху: благословен еси Боже отец наших. 

Господу Иисусу Христу 


Припев: Иисусе сладчайший, спаси нас. 


Христе Иисусе, никтоже согреши 
на земли от века, о Иисусе мой, яко- 
же согреших аз окаянный и блуд- 
ный. Темже, Иисусе мой, вопию Ги: 
поюща мя ущедри, благословен еси, _ 
Боже отец наших. 


Припев: Иисусе сладчайший, спаси нас. 


Христе Иисусе, ко страху Твое- 
му, вопию, пригвозди мя, о Иисусе 
мой! И окорми ныне ко пристанищу 
благоотишному Яко да, Иисусе мой 
щедре, пою Ти спасаемый: благо- 
словен еси, Боже отец наших. 


Припев: Иисусе сладчайший, спаси нас. 


Христе Иисусе, тмамиобещах Тебе 
страстный, о Иисусе мой, покаяние, 

но солгах окаянный. Темже Иисусе 
мой, вопию Ти: нечувственне пребы- 
вающую душу мою просвети, Хрис- 
те, отцев Боже, благословен еси. 
Припев: Пресвятая Богородице, спаси нас. 

Христа Иисуса рождшая странно, 
и паче естества, Того моли Всенепо- 
рочная, яже чрез естество моя пре- 
грешения вся простити ми Отроко- 
вице, да зову спасаем: благословен- 
на еси, Бога плотию рождшая. 


Пресвятей Богородице 
Припев: Пресвятая Богородице, спаси нас. 


Наше спасение якоже восхотел 
еси, Спасе, устроти, во утробу Де- 
выя вселился еси, Юже миру пред- 
стательницу показал еси: отец на- 
ших Боже, благословен еси. 

Припев: Пресвятая Богородице, спаси нас. 


Волителя милости, Егоже родила 
еси, Мати Чистая, умоли избави- 
тися от прегрешений, и душевных 
скверн, верою зовущим: отец наших 
Боже, благословен еси. 


Припев: Пресвятая Богородице, спаси нас. 


Сокровище спасения, и источник 
нетления, Тя рождшую, и столп 
утверждения, и дверь покаяния, зо- 
вущим показал еси: отец наших Бо- 
же, благословен еси. 


Припев: Пресвятая Богородице, спаси нас. 


Телесныя слабости и душевныя 
недуги, Богородительнице, любо- 
ВИЮ приступающих ко крову Твое- 
му, Дево, исцелити сподоби, Спаса 
Христа нам рождшая. 

Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 

Тмы окрест нападающих на мя раз- 
бойник невидимых, ищущих душу 
мою исторгнути и восхитити: огнен- 
ным мечем твоим отгоняя державно, 
не оскудевай, помощниче мой. 

Припев: Святый Ангеле, Хранителю мой, 
моли Бога о мне, грешнем. 

Егда имать ми судити Судия и Бог 
мой, и осудити мя осужденнаго от 
совести, прежде онаго суда не забу- 
ди раба твоего, руководителю мой. 

Припев: Святый Ангеле, Хранителю мой, 
моли Бога о мне, грешнем. 

Вещество имёя матерь, и брёние 
отца, и праотца персть, и сих сродс- 
твом в землю весьма зрю: но даждь 

ми, предстателю мой, и горе воззре- 
ти когда к небесной доброте. 
Припев: Святый Ангеле, Хранителю мой, 
моли Бога о мне, грешнем. 

Яко красен сый добротою, и слад- 
кий и веселый солнцезрачный ум, 
светло предстани ми осклабленным 
лицем, и радостным воззрением, 
егда имам от земли взятися, настав- 
НИЧЕ МОИ. 


Припев: Слава Отцу, и Сыну, и Святому Духу. 


Благоутробия ради милости, и 
множества ради многаго человеко- 
любия, твоих крил кровом храни- 
телю мой, покрый Мя исходяща от 
тела, еже не видети мерзская лица 
демонская. 


Припев: И ныне и присно, и во веки 
веков, аминь. 

Небесная врата, спасительная 
дверь, лествице умная, Еюже Бог 
сниде, и человек взыде, Небеснаго 
Царствия щедротами Твоими Чис- 
тая, сподоби мя раба Твоего. 


Геснь 5 


Ирмос: В пещь огненную ко отроком ев- 
рейским снизшедшаго, и пламень в росу пре- 
ложшаго Бога, пойте дела яко Господа, и пре- 
возносите во вся веки. 


Господу Иисусу Христу 
Припев: Иисусе сладчайший, спаси нас. 
Тя Иисусе мой молю, якоже блуд- 

ницу Иисусе мой, избавил еси мно- 
гих согрешений: тако и мене Иисусе 
Христе мой избави, и очисти осквер- 
ненную душу мою, Иисусе мой. 


Припев: Иисусе сладчайший, спаси нас. 

Преклонився Иисусе безсловес- 
ными сластьми, безсловесен явихся, 
и скотом войстинну, о Иисусе мой, 
страстно окаянный уподобихся, 
Спасе: темже Иисусе, безсловесия 
мя изоави. 


Припев: Иисусе сладчайший, спаси нас. 


Впад, о Иисусе, в душетленныя 
разбойники, обнажихся одежды, 
Иисусе мой, боготканныя ныне, и. 
лежу ранами уязвлен: елей Христе 
мой воЗлеЙ На МЯ И ВИНО. 


Припев: Пресвятая Богородице, спаси нас. 


Иисуса моего и Бога носившая 
Христа несказанно, Богородице Ма- 
рие, Того моли присно, от бед спас- 
тися рабом Твоим, и певцем Твойм, 
неискусомужная Дево. 

Пресвятей Богородице 


Припев: Пресвятая Богородице, спаси нас. 
Помощи яже от Тебе требующыя, 
не презри Дево, поющыя и превоз- 
носящия ТЯ во веки. 
Припев: Пресвятая Богородице, спаси нас. 


Неможение души моея исцеляе- 
ши, и телесныея болезни, Дево: да 
Тя прославлю, Чистая, во веки. 
Припев: Пресвятая Богородице, спаси нас. 
_ Исцелений богатство изливаеши, 
верно поющим Тя Дево, и превоз- 
носящым неизреченное Твое рож- 
дество. 
Припев: Пресвятая Богородице, спаси нас. 
Напастей Ты прилоги отгоняеши, 
и страстей находы Дево: темже Тя 
поем во вся веки. 

Ангелу Хранителю 


Припев: Святый Ангеле, Хранителю мой, 

моли Бога о мне, грешнем. 

По Бозетя приях от Бога заступни- 
ка и руководителя, и помощника, и 
поборника, пресвятый Ангеле: тем- 
же не престай, молюся, и пестунс- 
твуяй, и наказуяй, и учай лепая мне 
деяти, и просветити ум мой, дондеже 
мя представиши Христу спасена. 

Припев: Святый Ангеле, Хранителю мой, 
моли Бога о мне, грешнем. 

Егда поставятся престоли и кни- 
ги разгнутся, и Ветхий Денми сядет, 
и судятся человецы, и ангели пред- 
станут и земля восколеблется, и вся 
ужаснутся и вострепещут: тогда твое 
человеколюбие на мне покажи, и из- 
бави мя геенны, Христа умоляяй. 

Припев: Свытый Ангеле, Хранителю мой, 
моли Бога о мне, грешнем. 


Ныне яко пчелы сот невидимо окру- 
жают мя, богомерзцыи губителие де- 
мони, Яко хищницы птицы, Яко лу- 
кавыя лисицы, и Яко сыроядцы птиц 
плотоядных, окрест мене летают: по- 
крый мя, хранителю мой, якоже по- 
крывает орел птенцы своя. 


Припев: Свытый Ангеле, Хранителю мой, 
моли Бога о мне, грешнем. 


От очию слезы непрестанно теку- 
ЩЫЯ, неоскудно ТОКИ даждь ми, всего 
мя омывающыя от верху и до ногу: 
яко да паче снега убелену ризу облек 
покаянием, в чертог Божий вниду, тя 
почитаяй защитителя моего. 


Припев: Свытый Ангеле, Хранителю мой, 
моли Бога о мне, грешнем. 

Христов храм сущее сердце мое, 
страстьми свиней умных житие со- 
верших: но укрепи мя, помощниче 
души моея, очистити сие, покадити, 
окропити ароматы и миры молитв и 
чистоты, да паки будет храм Хрис- 
тов благоуханен. 

Припев: Слава Отцу, и Сыну, и Святому Духу. 

Наставниче и хранителю мой, 
и предстателю и избавителю мой, 
отчаянныя моея души блюстителю, 
егда трубный страшный глас имать 
мя от земли воскресити на суд, близ 
мене стани тогда тих и радостен, 
надеждею спасения отъемляй мой 
страх. 

Припев: И ныне и присно, и во веки 
веков, аминь. 

Премножеством благости туне мя 
помилуй, благоутробия источник 

рождшая: милости бо достойное не 
имам что принести Тебе: благих бо 
моих никакоже требуеши, яко Бла- 
годателя, и Спаса миру неизречен- 
но заченши, Благодатная. 


Геснь 9 


Ирмос: От Бога Бога Слова, неизреченною 
мудростию, пришедшаго обновити Адама, 
ядию в тление падшаго люте: от Святыя Девы 
неизреченно воплотившагося нас ради, вер- 
нии единомудренно песньми величаем. 


Господу Иисусу Христу 
Припев: Иисусе сладчайший, спаси нас. 


Манассию Иисусе мой, мытаря, 
блудницу, олуднаго, щедре Иисусе, и 
разбойника преидох, Иисусе мой, в 
делех студных и безместных Иису- 
се: но Ты Иисусе мой, предварив мя, 
спаси. 

Припев: Иисусе сладчайший, спаси нас. 


От Адама Иисусе МОЙ согрешив- 
шыя вся, прежде закона и в зако- 
не Иисусе, и по законе окаянный 
и благодати, Иисусе мой, победих 
страстьми окаянно: но Ты Иисусе 
мой, судьбами Твойми спаси мя. 


Припев: Иисусе сладчайший, спаси нас. 


Да не отлучен буду Иисусе мой 
неизреченныя Твоея славы: да не 
улучу части Иисусе шуия, сладчай- 
ший Иисусе: но Ты мя десным ов- 
цам Твоим, Христе Иисусе мой, со- 
четав, упокой, яко Благоутробен. 

Припев: Пресвятая Богородице, спаси нас. 


Иисуса Богородице, Егоже носи- 
ла еси, едина неискусомужная Дево 
Марие: Того, Чистая умилостиви, 
яко Сына Твоего и Зиждителя, из- 

бавити притекающыя к Тебе, иску- 
шений и бед, и огня будущаго. 


Пресвятей Богородице 


Припев: Пресвятая Богородице, спаси нас. 


Тока слез моих не отвратися, Яже 
от всякаго лица всяку слезу отъем- 
шаго, Дево, Христа рождшая. 


Припев: Пресвятая Богородице, спаси нас. 


Радости мое сердце исполни, Де- 
во, Яже радости приемшая испол- 
нение, греховную печаль потреб- 
ЛЯЮЩИ. 

Припев: Пресвятая Богородице, спаси нас. 

Пристанище и предстательство 
Тебе прибегающих буди Дево, и 
стена нерушимая, прибёжище же и 
покров и веселие. 

Припев: Пресвятая Богородице, спаси нас. 


Света Твоего зарями просвети 
Дево, мрак неведения отгоняющи, 
благоверно Богородицу Тя испове- 
дающих. 


Припев: Пресвятая Богородице, спаси нас. 


На месте озлобления немощи сми- 
рившагося Дево, исцели, из нездра- 
вия во здравие претворяющи. 


Ангелу Хранителю 


Припев: Святый Ангеле, Хранителю мой, 
моли Бога о мне, грешнем. 

Да узрю тя одесную окаянныя 
моея души предстояща, светла и ти- 
ха, заступника и предстателя моего, 
внегда исчезати от мене нуждно духу 
моему, и ищущыя мя пояти, горькия 
враги отгоняюща. 

Припев: Святый Ангеле, Хранителю мой, 
моли Бога о мне, грешнем. 


Яко святый Божий служитель, и 
творяй Его Божественная хотения, 
многим обогащаешися к Нему дерз- 
новением, святый Ангеле: темже 
тепле о мне Того умоли, Яко да спа- 
сен тобою, воспеваю предстатель- 
ство и покров твой. 


Припев: Святый Ангеле, Хранителю мой, 
моли Бога о мне, грешнем. 


Весь живот мой во мнозе претек 
суете, к концу приближихся: и молю 
тя хранителя моего, буди ми защи- 
титель и поборник непоборим, егда 
прехожду мытарства лютаго миро- 


держца. 


Припев: Святый Ангеле, Хранителю мой, 
моли Бога о мне, грешнем. 

Ума моего погрешения, заблуж- 
дения, пленения, лютости, и студо- 
мыслия нечистых и скверных по- 
мышлений, обращаяй в добрыя мыс- 
ли не престай предстателю мой, во 
благая помышления умиления раз- 
жженныя родители. 

Припев: Святый Ангеле, Хранителю мой, 
моли Бога о мне, грешнем. 

Победи мойх злых Иисусе едино- 
родный преблагий, благоутробием 
Твоим безмерие и премножество, 
Твоего невещественнаго служителя 
божественными молитвами: егоже 
ми приставил еси из младенства, 
яко Человеколюбец, хранителя. 


Припев: Слава Отцу, и Сыну, и Святому Духу. 


Всю мою по Бозе спасения надеж- 
ду возложих на тя, хранителя моего, 

и попечителя, и заступника, общую 
молитву к Богу о мне сотвори, смо- 
лебники приим ангелов лики, и 3а- 
ступники. 
Припев: И ныне И присно, и во Веки 
веков, аминь. 

Возвыси рог благочестивых, и низ- 
ложи варваров шатания, Богороди- 
тельнице, необоримо спасающи сие 
стадо Твое, внемже великое Твое имя 
и многославное, верное величается 
и славится. 


Молитвы 


Молитва ко Господу нашему 
Иисусу Христу 


Владыко Господи Иисусе Христе 
Боже мой, Иже неизреченнаго ради 

Твоего человеколюбия, на конец ве- 
ков в плоть оболкийся от Присноде- 
вы Марии, славлю о мне Твое спа- 
сительное промышление раб Твой, 
Владыко: песнословлю ТЯ, яко Тебе 
ради Отца познах: благословлю ТЯ, 
Егоже ради и Дух Святый в мир при- 
иде: покланяюся Твоей по плоти 
Пречистей Матери, таковей страш- 
ней тайне послужившей: восхва- 
ляю Твоя ангельская ликостояния, 
яко воспеватели и служители Тво- 
его величествия; ублажаю предте- 
чу Иоанна, Тебе крестившаго, Гос- 
поди: почитаю и провозвестившыя 
Тя пророки, прославляю апостолы 
Твоя святыя: торжествую же и муче- 
ники, священники же Твоя славлю: 
поклоняюся преподобным Твоим, и 
вся Твоя праведники пестунствую. 

Таковаго и толикаго многаго и неиз- 
реченнаго лика божественнаго в мо- 
литву привожду Тебё всещедрому 
Богу раб Твой, и сего ради прошу 
мойм согрешением прощения, еже 
даруй ми всех Твоих ради святых, 
изряднее же святых Твойх щедрот, 
яко олагословен еси во веки, аминь. 


Молитвы 
ко Пресвятеи Богородице 


Царице моя преблагая, надеждо 
моя Богородице, приятелище сирых 
и странных предстательнице, скор- 
бящих радосте, обидимых покрови- 
тельнице! Зриши мою беду, зриши 
мою скорбь, помози ми яко немощ- 
ну, окорми мя яко странна. Обиду 
мою веси, разреши ту, яко волиши: 


108 Каноны совмещенные 


яко не имам иныя помощи разве 
Тебе, ни иныя предстательницы, ни 
благия утешительницы, токмо Тебе, _ 
о Богомати, яко да сохраниши мя и 
покрыеши во веки веков. Аминь. 


Ккому возопию, Владычице? К ко- 
му прибегну в горести моей, аще не 
к Гебе, Царице Небесная? Кто плач 
мой и воздыхание мое приимет, аще 
не Ты, Пренепорбчная, надёждо хри- 
стиан и прибежище нам грешным? 
Кто паче Тебе в напастех защитит? 
Услыши убо стенание мое, и пре- 
клони ухо Твое ко мне, Владычице 
Мати Бога моего, и не презри мене, 
требующаго Твоея помощи, и не 
отрини мене грешнаго. Вразуми и 
научи мя, Царице Небесная; не от- 
ступи от мене раба Твоего, Влады- 

чице, за роптание мое, но буди мне 
Мати и заступница. Вручаю себе ми- 
лостивому покрову Твоему: при- 
веди мя грешнаго к тихой и безмя- 
тежней жизни, да плачуся о гресех 
моих. К кому 00 прибегну повин- 
ный аз, аще не к Тебе, упованию и 
прибежищу грешных, надеждою на 
неизреченную милость Твою и щед- 
роты Твоя окриляем? О Владычице 
Царице Небесная! Ты мне упование 
и прибежище, покров и заступление 
и помощь. Царице моя преблагая и 
скорая заступнице! Покрый Твойм 
ходатайством моя прегрешения, за- 
щити мене от враг видимых и неви- 
димых; умягчи сердца злых человек, 
возстающих на мя. О, Мати Господа 
моего Творца! Тыеси корень девства 
и неувядаемый цвет чистоты. О Бла- 

городительнице! Ты подаждь ми 
помощь немоществующему плотс- 
кими страстьми и болезнующему 
сердцем, едино бо Твое и с Тобою 
Твоего Сына и Бога нашего имам за- 
ступление; и Твоим пречудным за- 
ступлением да избавлюся от всякия 
беды и напасти, о пренепорочная 
и преславная Божия Мати Марие. 
Темже со упованием глаголю и во- 
пию: радуйся, благодатная, радуйся, 
обрадованная; радуйся, преблаго- 
словенная, Господь с Тобою. 


О, Пресвятая Дево Мати Господа, 
Царице небесе и земли! Вонми мно- 
гоболезненному воздыханию души 
нашея, призри с высоты святыя Тво- 
ея на нас, с верою и любовию по- 
кланяющихся пречистому образу 

Твоему. Се бо грехми погружаемии_ 
и скорбьми обуреваемии, взирая на 
Твой образ, яко живей Ти сущей с 
нами, приносим смиренныя моле- 
ния наша. Не имамы бо ни иныя по- 
мощи, ни инаго предстательства, ни 
утешения, токмо Тебе, о, Мати всех 
скорбящих иобремененных. Помози 
нам, немощным, утоли скорбь нашу, 
настави на путь правый нас, заблуж- 
дающих, уврачуй и спаси безнадеж- 
ных, даруй нам прочее время живота 
нашего в мире и тишине проводити, 
подаждь христианскую кончину, и 
на Страшнем суде Сына Твоего яви- 
ся нам, милосердая Заступница, да 
всегда поем, величаем и славим ТЯ, 
яко благую Заступницу рода христи- 
анскаго, со всеми угодившими Боту. 
Аминь. 

Молитва ко святому 
Ангелу Хранителю 


Ангеле Христов святый, к тебе 
припадая молюся, хранителю мой 
святый, приданный мне на соблюде- 
ние души и телу моему грешному от 
святаго крещения, аз же своею ле- 
ностию и своим злым обычаем про- 
гневах твою пречистую светлость и 
отгнах тя от себе всеми студными 
делы: лжами, клеветами, завистию, 
осуждением, презорством, непокорс- 
твом, боратоненавидением, и злопом- 
нением, сребролюбием, прелюбоде- 
янием, яростию, скупостию, объя- 
дением без сытости и опивством, 
многоглаголанием, злыми помыслы 
и лукавыми, гордым обычаем и 
блудным возбешением, имый са- 
мохотение на всякое плотское вож- 

деление. О злое мое произволение, 
егоже и скоти безсловеснии не тво- 
рят! Да како возможеши воззрети на 
мя, или приступити ко мне, аки псу 
смердящему? Которыми очима, Ан- 
геле Христов, воззриши на мя, оп- 
летшася зле во гнусных делех? Да 
како уже возмогу отпущения проси- 
ти горьким и злым моим и лукавым 
деянием, в няже впадаю по вся дни 
и нощи и на всяк час? Но молюся ти 
припадая, хранителю мой святый, 
умилосердися на мя грешнаго и не- 
достойнаго раба твоего (имя), буди 
ми помощник и заступник на злаго 
моего сопротивника, святыми тво- 
ими молитвами, и Царствия Божия 
причастника МЯ сотвори со всеми 
СВЯТЫМИ, всегда, и ныне, и присно, 
и во веки веков. Аминь. 

КАНОН 
КО СВЯТОМУ ПРИЧАЩЕНИЮ 


Глас 2 
Геснь 1 


Ирмос: Грядите, людие, поим песнь Хрис- 
ту Богу, раздельшему море и наставльшему 
люди, Яже изведе из работы Египетския, яко 
_ прославися. 

Припев: Сердце чисто созижди во мне, Боже, 

и дух прав обнови во утробе мос! 

Хлеб живота вечнующаго да 6у- 
дет ми Тело Твое Святое, Благоу- 
тробне Господи, и Честная Кровь, 
и недуг многообразных исцеление. 

Припев: Не отвержи мене от лица Твоего, 
и Духа Твоего Святаго не отыми от мене. 
Кровь Твою, Владыко, Пречистую 
и Гело Твое Пресвятое мене сподо- 
би недостойнаго прияти, ясти же и 
пити со желанием и верою. 


Слава: Осквернен делы безмест- 
ными окаянный, Твоего Пречистаго 
Тела и Божественныя Крове недо- 
стоин есмь, Христе, причащения, 
егоже мя сподоби. 


И ныне: Земле благая, Благосло- 
венная Богоневесто, клас прозябшая 
неоранный и спасительный миру, 
сподоби мя, Сей ядуща, спастися. 


Геснь 3 


Ирмос: На камени мя веры утвердив, раз- 
ширил еси уста моя на враги моя; возвесели бо 
ся дух мой, внегда пети: несть свят, якоже Бог 
наш, и несть праведен паче Тебе, Господи! 

Припев: Сердце чисто созижди ВО МНЕ, 

Боже, и дух прав обнови во утробе моей! 

Слёзныя ми подаждь, Христе, кап- 
ЛИ, скверну сердца моего очищаю-. 
щия, Яко да благою совестию очи- 
щен, верою прихожду и страхом, 
Владыко, ко причащению Божест- 
венных Даров Твоих. 

Припев: Не отвержи мене от лица Твоего, 

и Духа Твоего Святаго не отыми от мене. 

Во оставление да будет ми пре- 
грешений Пречистое Тело Твое и 
Божественная Кровь, Духа же Свя- 
таго общение, и в жизнь вечную, 
Человеколюбче, и страстей и скор- 
бей отчуждение. 

Слава: Сподоби мя, Господи, Тво- 
его Тела причаститися неосужден- 
но, и Крове Твоея Честныя, и сла- 
вити Твою Благостыню. 

И ныне: Хлеба животнаго Трапе- 
за Пресвятая, свыше милости ради 
Сшедшаго, и мирови новый живот 
Дающаго, и мене ныне сподоби не- 
достойнаго, со страхом вкусити Се- 
го, и живу быти. 


Господи, помилуй (прижды). 


Седален 


Огнь и свет буди ми, Спасе, при- 
ятие Пречистых и Животворящих 
Твоих Таин, пожигая греховный 
плевел, и просвещая всего ко истин- 
ному богословию, не издам бо свя- 
тыни, вражией лести, ни Тебе дам 
целования лестна, но яко блудница 
припадаю Ти, и яко разбойник ис- 
поведая Тя, вопию Ти: помяни, мя 
Господи, во царствии Твоем. 

Геснь 4 


‚ Ирмос: Пришел еси от Дёвы не ходатай, ни 

Ангел, но Сам, Господи, воплощься, и спасл 
еси всего мя человека. Тем зову Ти: слава 
силе Твоей, Господи. 


Припев: Сердце чисто созижди во мне, 
Боже, и дух прав обнови во утробе моей! 
Восхотел еси, нас ради воплощь- 
ся, Многомилостиве, заклан быти, 
яко овча, грех ради человеческих. 
Темже молю Тя: и моя очисти со- 
грешения. 
Припев: Не отвержи мене от лица Твоего, 
и Духа Твоего Святаго не отыми от мене. 
Исцели души моея язвы, Господи, 
и всего освяти, и сподоби, Владыко, 
яко да причащуся таиныя Твоея Бо- 
жественныя вечери, окаянный. 


Слава: Стане убо вси со страхом и 
трепетом, очи сердечныя горе иму- 

ще, и ко Спасу вопиюще: утверди, 
и вразуми нас, Боже Щедрый, во 
страсе Твоем. | 

И ныне: Умилостиви и мне Сущ- 
аго от утробы Твоея, Владычице, и 
соблюди мя, раба Твоего, несквёрна 
и непорочна, яко да приемь Умнаго 
Бисера, освящуся. 


Песнь 5 


Ирмос: Света Подателю и веков Творче, 
Господи, во свете Твоих повелений настави 
нас, разве бо Тебе иного Бога не знаем. 


Припев: Сердце чисто созижди во мне, 

Боже, и дух прав обнови во утробе моеёй! 

Якоже предрекл еси, Христе, да 
будет убо худому рабу Твоему, и во 
мне пребуди, якоже обещался еси: 
се бо Тёло Твое ям Божественное, и 
пию Кровь Твою. 

Припев: Не отвёржи мене от лица Твоего, и 
Духа Твоего Святаго не отыми от мене. 


Слове Божий и Боже! Угль Тела 
Твоего да будет мне помраченному 
в просвещение, и очищение осквер- 
ненной души моей Кровь Твоя. 

Слава: Преосквернену душу и ус- 
тне имый нечисте, ныне не смею 
приближитися Тебе, Христе, и прияти 
Тело Твое: но Ты мя яви достойна. 


Иныне: Марие, Мати Божия, бла- 
гоухания Честное Селение, Твойми 
молитвами сосуд мя избранный со- 
делай, яко да освящений причащуся 
Сына Твоего. 


Геснь 6 


Ирмос: В бездне греховней валяяся, неиз- 
следную милосердия Твоего призываю 0ез- 
дну: от тли, Боже, мя возведи. 

и дух прав обнови во утробе моей! 

Ум, душу и сердце освяти, Спасе, 

и тело мое, и сподоби неосужден- 

но, Владыко, к страшным Тайнам 

приступити. 

Припев: Не отвержи мене от лица Твоего, 
и Духа Твоего Святаго не отыми от мене. 


Да бых устранился от страстей, и 
Твоея благодати имел бы приложс- 
ние, живота же утверждение, прича- 
щением Святых, Христе, Гаин Твойх. 


Слава: Со страхом и трепетом при- 
ступим вси к Божественным Гайнам 
Христовым, Истое же и Святое Тело 
Его приимем, и Истую и Святую, и 
Честную Его Кровь. 


И ныне: Божие, Боже, Слово Свя- 
тое! Всего мя освяти, ныне приходя- 

щагокБожёственным Твоим Тайнам, 
Святыя Матере Твоея мольбами. 


Господи, ПОМИЛУЙ (трижды). 


Кондак, глас 2-и 


Хлеб, Христе, взяти не презри мя, 
Тело Твое и Божественную Твою 
ныне Кровь, Пречистых, Владыко, 
и страшных Твоих Таин причасти- 
тися окаяннаго. Да не будет ми в 
суд, да будет же ми в живот вечный 
и безсмертный. 


Геснь / 


Ирмос: Телу златому премудрыя дети не 
послужиша, и в пламень сами поидоша, и боги 
их обругаша. Среди пламене возопиша, и оро- 
сия Ангел: услышася уже уст ваших молитва. 


Припев: Сердце чисто созижди во мне, Боже, 
и дух прав обнови во утробе моей! 

Источник благих, причащение, _ 
Христе, безсмертных Твоих ныне 
Таинств да будет ми свет, и живот, 
и безстрастие, и к преспеянию же 
и умножению добродетели Божест- 
веннейшия ходатайственно, Едине 
Блаже, яко да славлю ТЯ... 


Припев: Не отвержи мене от лица Твоего, 
и Духа Твоего Святаго не отыми от мене. 


Да избавлюся от страстей, и вра- 
гов, и нужд, и всякия скорби, трепе- 
том и любовию со благоговением, 
Человеколюбче, приступаяй ныне 
к Твоим безсмертным и Божествен- 
ным Тайнам. И пети Тебё сподоби: 
благословен еси, Господи, Боже 
отец наших. 


Слава: Душе моя окаянная, душе 
страстная, ужаснися, зрящи Таинс- 

_тва Преславная, воздыхающи про- 
слезися, в персие биюще, зовущи 
же и глаголющи: Боже, очисти мя, 
якоже блуднаго. 


И ныне: Спаса Христа Рождшая 
паче ума, Богоблагодатная, молю Тя 
ныне, раб Твой, Чистую — нечистый: 
хотящаго мя нынек Пречистым Тай-. 
нам приступити, очисти всего от 
скверны плоти и духа. 


Геснь 8 


Ирмос: В пещь огненную ко отроком ев- 
рейским Снизшедшаго, и пламень в росу пре- 
ложшаго Бога, пойте дела яко Господа, и пре- 
возносите во вся веки. 

Припев: Сердце чисто созижди во мне, 

Боже, и дух прав обнови во утробе моей! 


Неббесных и страшных, Святых 
Твойх, Христе, ныне Таин, и Бо- 

жественныя Твоея и тайныя Вече- 
ри общника быти и мене сподоби 
отчаяннаго, Боже Спасе мой. 


Припев: Не отвержи мене от лица Твоего, 
и Духа Твоего Святаго не отыми от мене. 


Под Твое прибег благоутробие, 
Блаже, со страхом зову Ти: во мнепре- 
буди, Спасе, и аз, якоже рекл еси, в 
Тебе, се бо, дерзая на милость Твою, 
ям Тело Твое и пию Кровь Твою. 


Слава: Трепещу, приемля огнь, 
да не опалюся, Яко воск и яко трава. 
Оле страшнаго таинства, ле благо- 
утробия Божия! Како Божественна- 
го Тела и Крове брение причащаю- 
ся и нетленен сотворяюся. 

И ныне: Божественный Хлеб Жиз- 


ни во чреве Твоем, Богомати, истин- 
но испечеся, сохранив невредна ло- 

жесна Твоя, Непорочная. Темже, яко 
Питательницу нашу поём Тя во вся 
веки. 


Геснь 9 


Ирмос: Безначальна Родителя Сын, Бог и 
Господь, воплощься от Девы, нам явися—омра- 
ченная просветити, собрати расточенная: тем 
Всепетую Богородицу величаем. 


Припев: Сердце чисто созижди во мне, 
Боже, и дух прав обнови во утробе моей! 
Христос есть, вкусите и видите: 
Господь бо, нас ради по нам древле 
бывый, единою Себе принсс, яко при- 
ношение Отцу Своему, присно зака- 
лается, освящаяй причащающияся. 
Припев: Не отвержи мене от лица Твоего, 
и Духа Твоего Святаго не отыми от мене. 
Душею и телом да освящуся, Вла- 
дыко, да просвещуся, да спасуся, да 

буду дом Твой, причащением свя- 
щенных Тайн, живущаго Тя имея в 
себе со Отцем и Духом, Благодете- 
лю Многомилостиве. 


Слава: Якоже огнь да будет ми, и 
яко свет, Гело Твое и Кровь, Спасе 
мой, Пречестная, опаляя греховное 
вещество, сжигая же страстей тер- 
ние, и всего просвещая, покланяти- 
ся Божеству Твоему! 


И ныне: Бог воплотися ОТ Чистых 
Кровей Твоих; темже всякий род 
поёт Тя, Владычице, умная же мно- 
жества славят, яко Тобою яве узреша 
всеми Владычествующа, осущест-_ 
вовавшагося человечеством. 


Св 


МОЛИТВЫ 
КО СВЯТОМУ ПРИЧАЩЕНИЮ 


Молитвами святых отец наших, 
Господи Иисусе Христе Боже наш, 
помилуй нас. Аминь. 


Царю Небесный... Трисвятое. Сла- 
ваиныне. Пресвятая Гроице... Госпо- 
И, ПОМИЛУЙ (трижды). Слава, и ныне. 
отче наш... Господи, помилуй (12). 
Приидите, поклонимся... И псалмы: 


Псалом 21 


Боже мой, Боже мой, вонми ми, 
вскую оставил мяеси?? Далече от спа- 
сения моего словеса грехопадений 

моих. Боже мой, воззову во дни, и не 
услышиши, и в нощи, и не в безумие 
мне. Ты же во Святём живеши, хвало 
Израилева.НаТяуповашаотцынаши, 
уповаша и избавил еси я. К Тебе воз- 
зваша, и спасошася, на Тя уповаша, 
и не постыдешася. Аз же есмь червь, 
а не человек, поношение человеков и 
уничижение людий. Вси видящии мя 
поругаша ми ся, глаголаша устнами, 
покиваша главою: упова на Господа, 
да избавит его, да спасет его, яко хо- 
щет его. Яко Ты еси исторгий мя из 
чрева, упование мое от сосцу матере 
моея. К Тебе привержен есмь от ло- 
жесн, от чрева матере моея Бог мой _ 
еси Ты. Да не отступиши от мене, 
яко скорбь близ, Яко несть помогаяй 
ми. Обыдоша мя телцы мнози, юнцы 
тучнии одержаша мя. Отверзоша на 

мя уста Своя, яко лев восхищаяй и 
рыкаяй. Яко вода излияхся, и разсы- 
пашася вся кости моя, бысть сердце 
мое яко воск таяй посреде чрева мо- 
его. Изсше яко скудель крепость моя, 
и язык мой прильпе гортани моему, 
и в персть смерти свел мя еси. Яко 
обыдоша мя пси мнози, сонм лука- 
вых одержаша мя, ископаша руце 
мой и нозе мои. Изчетоша вся кос- 
ти моя, тии же смотриша и презре- 
ша мя. Разделиша ризы моя себе, и о 
одежди моей меташа жребий. Ты же, 
Господи, не удали помощь Твою от 
мене, на заступление мое вонми. Из- 
бави от оружия душу мою, и из руки 
песии единородную мою. Спаси мя 
от уст львовых, и от рог единорожь 
смирение мое. Повем имя Твое бра- 
тии моей, посреде церкве воспою ТЯ. 

Боящиися Господа, восхвалите Его, 
все семя Иаковле, прославите Его, да 
убоится же от Него все семя Израи- 
лево. Яко неуничижи, ниже негодова 
молитвы нищаго, ниже отврати лице | 
Свое от мене, и егда воззвах к Нему, 
услыша мя. От Тебе похвала моя, в 
церкве велицей исповемся Тебе, мо- 
литвы моя воздам пред боящими- 
ся Его. Ядят убозии, и насытятся, и 
восхвалят Господа взыскающии Его, 
жива будут сердца их в век века. По- 
мянутся и обратятся ко Господу все 
концы земли, и поклонятся пред Ним 
вся отечествия язык. Яко Господне 
есть царствие, и Той обладает языки. 
Ядоша и поклонишася вси тучнии 
земли, пред Ним припадут вси низ- 
ходящии в землю, и душа моя тому 
живет. И семя мое поработает Ему, 

возвестит Господеви род грядущий. 
И возвестят правду Его людем рожд- 
шымся, Яже сотвори Господь. 


Псалом 22 


Господь пасет мя, и ничтоже мя 
лишит. На месте злачне, тамо все- 
ЛИ мя, на воде покойне воспита мя. 
Душу мою обрати, настави мя на 
стези правды, имене ради Своего. 
Аще бо и пойду посреде сени смерт- 
ныя, не убоюся зла, яко Ты со мною 
еси, жезл Твой и палица Твоя, та мя 
утешиста. Уготовал еси предо мною 
трапезу сопротив стужающым мне; 
умастил еси елеом главу мою, и чаша 
Твоя упоявающи мя, яко державна. 
И милость Твоя поженет мя вся дни 
живота моего, и еже вселитимися в 
дом Господень, в долготу дний. 

Псалом 23 


Господня земля, и исполнение ея, 
вселенная и вси живущии на ней. 
Той на морях основал ю есть и на 
реках уготовал ю есть. Кто взыдет 
на гору Господню? или кто станет 
на месте святем Его? Неповинен 
рукама и чист сердцем; иже не при- 
ят всуе душу свою, и не клятся лес- 
тию искреннему своему. Сей при- 
имет благословение от Господа, и 
милостыню от Бога Спаса своего. 
Сей род ищущих Господа, ищущих 
лице Бога Иаковля. Возмите врата 
князи ваша, и возмитеся врата веч- 
ная, и внидет Царь славы. Кто есть 
сей Царь славы? Господь крепок и 
силен, Господь силен в брани. Воз- 
мите врата князи ваша, и возмитеся 
врата вечная, и внидет Царь славы. 

Кто есть сей Царь славы? Господь 
сил, Той есть Царь славы. 


Псалом 115 


Веровах, темже возглаголах, аз же 
смирихся зело. Аз же рех во изступ- 
лении моем: всяк человек ложь. Что 
воздам Господеви о всех, яже воз- 
даде ми? Чашу спасения прииму, 
и имя Господне призову, молитвы 
моя Господеви воздам пред всеми 
людьми Его. Честна пред Господем 
смерть преподобных Его. О, Госпо- 
ди, аз раб Твой, аз раб Твой и сын 
рабыни Твоея; растерзал еси узы 
моя. Гебе пожру жертву хвалы, и 
во имя Господне призову. Молитвы 
моя Господеви воздам пред всеми 
людьми Его, во дворех дому Гос- 
подня, посреде тебе, Иерусалиме. 


Молитвы ко Святому Причащению 135 


И стихи: 


Хотя ясти, человече, Тело Владычне, 

Страхом приступи, да не опалишися: огнь бо есть. . 
Божественную же пия Кровь ко общению, 

Первее примирися тя опечалившим. 

Таже дерзая, таинственное брашно яжфдь. 

Прежде причастия страшныя жертвы, 
Животворящаго Тела Владычня, 

Сим помолися образом со трепетом: 


Молитва 1-я 
святаго Василия Великаго 


Владыко Господи Иисусе Христе, 
Боже наш, источниче жизни и 0ез- 
смертия, всея твари видимыя и не- 
видимыя Содетелю, безначальнаго 
Отца соприсносущный Сыне и со- 
безначальный, премногия ради бла- 
гости в последния дни в плоть обол- 
кийся, и распныйся, и погребыйся 
за ны неблагодарныя и злонравныя, 
и Твовю Кровию обновивый рас- 

тлевшее грехом естество наше, Сам, 
Безсмертный Царю, приими и мое 
грешнаго покаяние, и преклони ухо 
Твое мне, и услыши глаголы моя. 
Согреших бо, Господи, согреших на 
небо и пред Тобою, и несмь досто- 
ин воззрети на высоту славы Твоея: 
прогневах бо Твою благость, Твоя 
заповеди преступив, и не послушав 
Твойх повелений. Но Ты, Господи, 
незлобив сый, долготерпелив же и 
многомилостив, не предал еси мя 
погибнути со беззаконьми моими, 
моего всячески ожидая обращения. 
Ты бо рекл еси, Человеколюбче, про- 
роком Твоим: яко хотением не хощу 
смерти грешника, но еже обратити- 
ся и живу быти ему. Не хощеши бо, 
Владыко, создания Твоею руку погу- 
бити, ниже благоволиши о погибели 

человечестей, но хощеши всем спас- 
тися, и в разум истины приити. Тем- 
же и аз, аще и недостоин есмь небесе 
и земли, и сея привременныя жизни, 
всего себе повинув греху, и сластём 
поработив, и Твой осквернив образ; 
то творение и создание Твое быв, 
не отчаяваю своего спасения ока- 
янный, на Твое же безмерное благо- 
утробие дерзая, прихожду. Приими 
убо и мене, Человеколюбче Господи, 
якоже блудницу, Яко разбойника, яко 
мытаря и яко блуднаго, и возми мое 
тяжкое бремя грехов, грех вземляй 
мира, и немощи человеческия исце- 
ляяй, труждающыяся и обременен- 
ныя к Себе призываяй и упокоеваяй, 
не пришедый призвати праведныя, 
но грешныя на покаяние. И очисти 
мя от всякия скверны плоти и духа, и 

научи мясовершати святыню во стра- 
се Твоем: яко да чистым сведением 
совести моея, святынь Твоих часть 
приемля, соединюся святому Телу 
Твоему и Крови, и имею Тебе во мне 
живуща и пребывающа, со Отцем, и 
Святым Твоим Духом. Ей, Господи 
Иисусе Христе, Боже мой, и да не в 
суд ми будет причастие пречистых и 
животворящих Гаин Твоих, ниже да 
немощен буду душею же и телом, от 
еже недостойне тем причащатися; 
Но даждь ми даже до конечнаго из- 
дыхания, неосужденно восприимати 
часть святынь Твоих, в Духа Святаго 
общение, в напутие живота вечнаго, 
иво благоприятен ответ на страшнем | 
судищи Твоем: Яко да и аз со всеми 
избранными Твоими общник буду 
нетленных Твоих благ, яже уготовал 

еси любящим Тя, Господи, в нихже 
препрославлен еси во веки. Аминь. 


Молитва 2-я 
святаго Иоанна Златоустаго 


Господи Боже мой, вем, яко несмь 
достоин, ниже доволен, да под кров 
внидеши храма души моея, занеже 
весь пуст и пался есть, и не имаши 
во мне места достойна еже главу под- 
клонити; но Якоже с высоты нас ради 
смирил еси Себе, смирися и ныне 
смирению моему, и якоже восприял 
еси в вертепе и в яслех безловесных 
возлещи, сице восприими и в яслех 
безсловесныя моея души, иво осквер- 
ненное мое тёло внити. И якоже не 
неудостоил еси внити, и свечеряти 
со грешники в дому Симона прока- 
женнаго, тако изволи внити и в дом 

смиренныя моея души, прокаженныя 
и грешныя; и якоже не отринул еси 
подобную мне блудницу и грешную, 
пришедшуюиприкоснувшуюся Тебе, 
сице умилосердися и о мне грешнем, 
приходящем и прикасающем Ти ся; и 
якоже не возгнушался еси скверных 
ея уст и нечистых, целующих ТЯ, 
ниже мойх возгнушайся сквернших 
оныя уст и нечистших, ниже мерзких 
моих и нечистых устен, и сквернаго и 
нечистейшаго моего языка. Но да бу- 
детми угль пресвятаго Твоего Тела, и 
честныя Твоея Крове, во освящение 
и просвещение и здравие смиренней 
моей души и телу, во облегчение тя- 
жестей многих моих согрешений, в 
соблюдение от всякаго диавольскаго 
действа, во отгнание и возбранение 
злаго моего и лукаваго обычая, во 

умерщвление страстей, в снабдение 
заповедей Твоих, в приложение Бо- 
жёственныя Твоея благодати, и Тво- 
его Царствия присвоение. Не бо яко 
презираяй прихожду к Тебе, Христе 
Боже, но яко дерзая на неизреченную 
Твою благость, и да не на мнозе уда- 
ляяйся общения Твоего, от мыслен- 
наго волка звероуловлен буду. Тем- 
же молюся Тебе: яко един сый Свят, 
Владыко, освяти мою душу и тело, 
ум и сердце, чревеса и утробы, и все- 
го мя обнови, и вкорени страх Твой 
во удесех моих, и освящение Твое 
неотьёмлемо от мене сотвори; и буди 
ми помощник и заступник, окормляя 
в мире живот мой, сподобляя мя и 
одесную Тебе предстояния со святы- 
ми Твоими, молитвами и моленьми 
Пречистыя Твоея Матере, невещест- 

венных Твоих служителей и пречис- 
тых сил, и всех святых, от века Тебе 
благоугодивших. Аминь. | 


Молитва 3-я 
святаго Симеона Метафраста 


Едине чистый и нетленный [`0спо- 
ди, за неизреченную милость чело- 
веколюбия наше все восприемый 
смешение, от чистых и девственных 
кровей паче естества Рождшия ТЯ, 
Духа Божественнаго нашествием, и 
благоволением Отца присносущнаго, 
Христе Иисусе, премудросте Божия, 
и мире, и сило; Твоим восприятием 
животворящая и спасительная стра- 
дания восприемый, крест, гвоздия, ко- 
пие, смерть, умертви моя душетлен- 
ныя страсти телесныя. Погребением 
Твоим адова пленивый царствия, по- 

греби моя благими помыслы лука- 
вая советования, и лукавствия духи 
разори. Тридневным Твоим и жи- 
воносным воскресением падшаго 
праотца возставивый, возстави мя 
грехом поползшагося, образы мне 
покаяния предлагая. Преславным 
Твоим вознесением плотское обожи- 
вый восприятие, и сие десным Отца 
седением почтый, сподоби мя при- 
частием святых Твойх Таин десную 
часть спасаемых получити. Снитием 
Утешителя Гвоего Духа сосуды чест- 
ны священныя Твоя ученики содела- 
вый, приятелище и мене покажи Того 
пришествия. Хотя паки приити суди- 
ти вселенней правдою, благоволи и 
мне усрести Тя на облацех, Судию и 
Создателя моего, со всеми святыми 
Твоими: да безконечно славословлю 

и воспеваю Тя, со безначальным Тво- 
им Отцем, и Пресвятым и Благим и 
Животворящим Твойм Духом, ныне 
и присно, и во веки веков. Аминь. 


Его же, 4-я 


Яко на страшнем Твоем, и нелице- 
приемнем предстояй судилищи Хрис- 
теБоже, и осуждения подъемля, и сло- 
вотворя осодеянных мною злых: сице 
днесь, прежде даже не приити дневи 
осуждения моего, у Святаго Твоего 
жертвенника предстоя пред Тобою, и 
пред страшными и святыми Ангелы 
Твоими, преклонен от своея совести, 
приношу лукавая моя и беззаконная 
деяния, являяйсия иобличаяй. Виждь, 
Господи, смирение мое, и остави вся 
грехи моя. Виждь, яко умножишася 
паче влас главы моея беззакония моя. 

Кое убо не содеях зло; кий грех не со- 
творих; кое зло не вообразих в души 
моей; уже бо и делы содеях, блуд, 
прелюбодейство, гордость, кичение, 
укореёние, хулу, празднословие, смех 
неподобный, пиянство, гортанобс- 
сие, объедение, ненависть, зависть, 
сребролюбие, любостяжание, лихо- 
имство, самолюбие, славолюбие, хи- 
щение, неправду, злоприобретение, 
ревность, оклеветание, беззаконие: 
всякое мое чувство, и всякий уд оск- 
верних, растлих, непотребен сотво- 
рих, делателище быв всячески диа- 
воле. И вем Господи, яко беззакония 
моя превзыдоша главу мою: но без- 
мерно есть множество щедрот Твоих, 
и милость неизреченна незлобивыя 
Твоея благости, и несть грех побеж- 
дающ человеколюбие Твое. Темже, 

Пречудный Царю, незлобиве Госпо- 
ди, удиви и на мне грешнем милости 
Твоея, покажи благости Твоея силу, 
и яви крепость благоутробнаго мило- 
сердия Твоего, и обращающася при- 
ими мя грешнаго. Приими мя, яко- 
же приял еси блуднаго, разбойника, 
блудницу: приими мя пребезмерне и 
словом и делом, и похотию безмест- 
ною, и помышлёнием безсловесным 
согрешивша Тебе. И якоже во едино- 
десятый час пришедших приял еси, 
ничтоже достойно соделавших, тако 
приими и мене грешнаго: много бо 
согреших и осквернихся. И опечалих 
Духа Твоего Святаго, и огорчих чело- 
веколюбную утробу Твою, и делом, и 
словом, и помышлением, в нощи и во 
дни, явленне же и неявленне, волею 
же и неволею. И вем, яко представши 

грехи моя предо мною таковы, яко- 
вы же мною, содеяшася, и истяже- 
ши слово со мною, о ихже разумом 
непрощенно согреших. Но Господи, 
Господи, да не праведным судом Тво- 
им, ниже яростию Твоею обличиши 
мя, ниже гневом Твоим накажеши мя. 
Помилуй мя Господи, яко не токмо 
немощен есмь, но и Твое есмь созда- 
ние. Ты убо Господи, утвердил еси на 
мне страх Твой: аз же лукавое пред 
Тобою сотворих. Тебе убо единому 
согреших: но молю Тя, не вниди в 
суд с рабом Твоим: аще бо беззако- 
ния назриши Господи, Господи кто 
постоит; аз бо есмь пучина греха, и 
несмь достоин, ниже доволен воззре- 
ти, и видети на высоту небёсную от 
множества грехов моих, ихже несть 
числа: всякое бо злодеяние, и коварс- 

тво, и ухищрение сатанино, и растле- 
ния, истицания, рукоблудия, деторас- 
тления, злопомнения, советования ко 
греху, скоктания, и иныя тмочислен- 
ныя страсти не оскудеша от мене. 
Киими 60 не растлихся грехами; ки- 
ими не содержахся злыми; всяк грех 
содеях, всякую нечистоту вложих в 
душу мою: непотребен бых тебе Богу 
моему, и человеком. Кто возставит мя 
в сицевая злая, и толика падшаго со- 
грешения; Господи Боже мой, на тя 
уповах, аще побеждает человеколю- 
_ бие Твое множества беззаконий, буди 
ми спаситель, и по щедротам Твоим 
и милостем Твоим, ослаби, остави, 
прости ми вся, елика ти согреших, 
яко многих зол исполнися душа моя, 
и несть во мне спасения надежды. 
Помилуй мя Боже, по велицей ми- 

лости Твоей, и не воздаждь ми по 
делом моим, и не осуди мя по деяни- 
ем моим: но обрати, заступи, избави 
душу мою от совозрастающих ей зол, 
и лютых восприятий. Спаси мя ради 
милости Твоея: да идеже умножится 
грех, преизобилует благодать Твоя, и 
восхвалю, и прославлю ТЯ всегда, вся 
дни живота моего. Ты бо еси Бог каю- 
щихся, и Спас согрешающих, и Тебе 
славу возсылаем, со безначальным 
Твоим Отцем, и Пресвятым и Благим 
и Животворящим Твоим Духом, ны- 
не и присно, и во веки веков, аминь. 


Молитва 5-я 
святаго Иоанна Дамаскина 


Владыко Господи Иисусе Христе, 
Боже наш, едине имеяй власть че- 
ловеком оставляти грехи, яко благ и 

Человеколюбец презри моя вся в ве- 
дении и не в ведении прегрешения, 
и сподоби мя неосуждённо причас- 
титися Божественных, и преславных, 
и пречистых, и животворящих Гвоих 
Таин, не в тяжесть, ни в муку, ни в 
приложение грехов, но во очищение, 
и освящение, и обручение будущаго 
живота и царствия, в стену и помощь, 
и в возражение сопротивных, во ис- 
требление многих моих согрешений. 
Ты боеси Бог милости и щедрот, и че- 
ловеколюбия, и Тебе славу возсыла- 
ем, со Отцем, и Святым Духом, ныне 
и присно, и во веки веков. Аминь. 


Молитва 6-я 
святаго Василия Великаго 
Вем, Господи, яко недостойне 
причащаюся пречистаго Твоего Тела 

и честныя Твоея Крове, и повинен 
есмь, и суд себе ям и пию, не раз- 
суждая Тела и Крове Тебе Христа и 
Бога моего, но на щедроты Твоя дер- 
зая прихожду к Тебе рекшему: ядый 
Мою Плоть, и пияй Мою Кровь, во 
Мне пребывает, и Аз в нем. Умило- 
сердися убо, Господи, и не обличи 
мя грешнаго, но сотвори со мною по 
милости Твоей; и да будут ми свя- 
тая сия во исцеление, и очищение, и 
просвещение, и сохранение, и спасе- 
ние, и во освящение души и тела; во 
отгнание всякаго мечтания, и лука- 
ваго деяния, и действа диавольскаго, 
мысленне во удесех моих действуе- 
маго, в дерзновение и любовь, яже 
к Гебе; во исправление жития и 
утверждение, в возращение доброде- 
тели и совершенства; во исполнение 

заповедей, в Духа Святаго общение, 
в напутие живота вечнаго, во ответ 
благоприятен на страшнем судищи 
Твоем: не в суд или во осуждение. 


Молитва 7-я 
святаго Симеона Новаго Богослова 


От скверных устен, от мерзкаго 
сёрдца, от нечистаго языка, от ду- 
ши осквернены, приими моление, 
Христе мой, и не презри моих ни 
словес, ниже образов, ниже безсту- 
дия. Даждь ми дерзновенно глагола- 
ти, яже хощу, Христе мой, паче жеи 
научи мя, что ми подобает творити 
и глаголати. Согреших паче блудни- 
цы, Яже уведе, где обитаеши, миро 
купивши, прийиде дерзостне пома- 
зати Твой нозе, Бога моего, Влады- 
ки и Христа моего. Якоже ону не 

отринул еси пришедшую от серд- 
ца, ниже мене возгнушайся, Слове: 
Твой же ми подаждь нозе, и держати 
и целовати, струями слезными, яко 
многоценным миром, сия дерзост- 
но помазати. Омый мя слезами мо- 
ими, очисти мя ими, Слове. Остави 
и прегрешения моя, и прощение ми 
подаждь. Веси зол множество, веси 
и струпы моя, и язвы зриши моя, но 
и веру веси, и произволение зриши, 
и воздыхание слышиши. Не таится 
Тебе, Боже мой, Творче мой, Изба- 
вителю мой, ниже капля слезная, 
ниже капли часть некая. Несоделан- 
ное мое видесте очи Твой, в книзе 
же Твоей иеще несодеянная написа- 
на Тебе суть. Виждь смирение мов, 
виждьтрудмойелик, игрехи вся оста- 
ви ми, Боже всяческих: да чистым 

сердцем, притрепетною мыслию, и 
душею сокрушенною, нескверных 
Твоих причащуся и пресвятых Таин, 
имиже оживляется и обожается всяк 
ядый же и пияй чистым сердцем; Ты 
бо рекл еси, Владыко мой: всяк ядый 
Мою Плоть, и пияй Мою Кровь, во 
Мнеубо сей пребывает, в немжеи Аз 
есмь. Истинно слово всяко Владыки 
и Бога моего: божественных бо при- 
чащаяйся и боготворящих благода- 
тей, не убо есмь един, но с Тобою, 
Христе мой, Светом трисолнечным, 
просвещающим мир. Да убо не един 
пребуду кроме Тебе Живодавца, ды- 
хания моего, живота моего, радова- 
ния моего, спасения миру. Сего ради 
к Тебе приступих, якоже зриши, со 
слезами, и душею сокрушенною, из- 
бавления моих прегрешений прошу 

прияти ми, и Твоих живодательных 
и непорочных Таинств причастити- 
ся неосужденно, да пребудеши, яко- 
же рекл еси, со мною треокаянным: 
да не кроме обрет мя Твоея благода- 
ти, прелестник восхитит мя льстив- 
не, и, прельстив, отведет боготворя- 
щих Твоих словес. Сего ради к Тебе 
припадаю, и тепле вопию Ти: якоже 
блуднаго приялеси, и блудницу при- 
шедшую, тако приими мя блуднаго 
и сквернаго, Щедре. Душею сокру- 
шенною, ныне бо к Тебе приходя, 
вем, Спасе, яко иный, якоже аз, не 
прегреши Тебе, ниже содея деяния, 
Яже аз содеях. Но сие паки вем, яко 
не величество прегрешений, ни гре- 
хов множество превосходит Бога. 
моего многое долготерпение и че- 
ловеколюбие крайнее; но милос- 

тию сострастия тепле кающияся, и 
чистиши, и светлиши, и света тво- 
риши причастники, общники Божес- 
тва Гвоего соделоваяй независтно, и 
_ странноеи Ангелом, и человеческим 
мыслем, беседуеши им многажды, 
якоже другом Твоим истинным. Сия 
дерзостна творят мя, сия вперяют 
мя, Христе мой. И дерзая Твоим бо- 
гатым к нам благодеянием, радуяся 
вкупе и трепеща, огневи причащаю- 
ся, трава сый, и странно чудо, оро- 
шаемь неопально, якоже убо купина 
древле неопальне горящи. Ныне бла- 
годарною мыслию, благодарным же 
сердцем, благодарными удесы моий- 
ми, души и тела моего, покланяюся 
и величаю, и славословлю Тя, Боже 
мой, яко олагословенна суща, ныне 
же и во веки. 

Молитва 6-я 

святаго Иоанна Златоустаго 

Боже, ослаби, остави, прости ми 
согрешения моя, елика Ги согреших, 
аще словом, аще делом, аще помыш- 
лением, волею или неволею, разу- 
мом или неразумием, вся ми прости 
яко благ и Человеколюбец, и молит- 
вами Пречистыя Твоея Матере, ум- 
ных [воийх служителей и святых сил, 
и всех святых, от века Тебе благоу- 
годивших, неосужденно благоволи 
прияти ми святое и пречистое Твое 
Тело и честную Кровь, во исцеление 
души же и тела, и во очищение лу- 
кавых мойх помышлений. Яко Твое 
есть царство и сила и слава, со От- 
цем и Святым Духом, ныне и прис- 
Но, И ВО веки веков. АМИНЬ. 

Его же, 9-я 


Несмь доволен, Владыко Господи, 
да внидеши под кров души моея; 
но понеже хощеши Ты, яко Челове- 
колюбец, жити во мне, дерзая при- 
ступаю; повелеваеши, да отверзу 
двери, яже Тыедин создал еси, и вни- 
деши со человеколюбием якоже еси, 
внидеши и просвещаеши помрачен- 
ный мой помысл. Верую, яко сие со- 
твориши: не бо блудницу, со слезами 
пришедшую к Тебе, отогнал еси; 
ниже мытаря отвергл еси покаявша- 
ся; ниже разбойника, познавша Цар- 
ство Твое, отгнал еси; ниже гонителя 
покаявшася оставил еси, еже бе: но 
от покаяния Тебе пришедшия вся, в 
лице Твойх другов вчинил еси, Един 
сый благословенный всегда, ныне и 
в безконечныя веки. АМИНЬ. 

Его же, 10-я 


Господи Иисусе Христе, Боже мой, 
ослаби, остави, очисти и прости ми 
грешному, и непотребному, и недо- 
стойному рабу Твоему прегрешения, 
и согрешения, и грехопадения моя, 
елика Ти от юности моея, даже до на- 
стоящаго дне и часа согреших: аще в 
разуме и в неразумии, аще в слове- 
сех или делех, или помышлениих и 
мыслех, и начинаниих, и всех мойх 
чувствах. И молитвами безсеменно 
рождшия Тя, Пречистыя и Присноде- 
вы Марии, Матере Твоея, единыя не- 
постыдныя надежды и предстатель- 
ства и спасёния моего, сподоби мя 
неосужденно причаститися пречис- 
тых, безсмертных, животворящих и. 
страшных Твоих Таинств, во оставле- 
ние грехов и в жизнь вечную: во освя- 

щение, и просвещение, крепость, ис- 
целение, и здравие души же и тела, и 
в потребление и всесовершенное по- 
губление лукавых мойх помыслов, и 
помышлений, и предприятий, и нощ- 
ных мечтаний, темных и лукавых ду- 
хов; яко Твое есть царство, и сила, и 
слава, и честь, и поклонение, со От-. 
цем и Святым Твоим Духом, ныне и 
присно, и во веки веков. Аминь. 


Молитва 11-я 
Святаго Иоанна Дамаскина 


Пред дверьми храма Твоего пред- 
стою, и лютых помышлений не от- 
ступаю; но Ты, Христе Боже, мыта- 
ря оправдивый, и хананею помило- 
вавый, и разбойнику рая двери от- 
верзый, отверзи ми утробы челове- 
колюбия Твоего, и приими мя при- 

ходяща и прикасающася Тебе, яко 
блудницу, и кровоточивую: ова убо 
края ризы Твоея коснувшися, удобь 
исцеление прият, ова же пречистеи 
Твои нозе удержавши, разрешение 
грехов понесе. Аз же окаянный, все 
Твое Тело дерзая восприяти, да не 
опален буду, но приими мя, якоже 
оныя, и просвети моя душевныя 
‚чувства, попаляя моя греховныя’ 
вины, молитвами безсеменно Рожд- 
шия Тя, и небесных сил: яко благо- 
словен еси во веки веков. Аминь. _ 


Молитва 
Святаго Иоанна златоустаго 


Верую, Господи, и исповедую, яко 
Ты еси войстинну Христос, Сына 
Бога живаго, пришедый в мир греш- 
ныя спасти, от нихже первый есмь 

аз. Еще верую, яко сие есть самое 
пречистое Тело Твое, и сия есть са- 
мая честная Кровь Твоя. Молюся убо 
Тебе: помилуй мя, и прости ми пре- 
грешения моя, вольная и невольная, я 
же словом, яже делом, яже ведением 
и неведением, и сподоби мя неосуж- 
денно причаститися пречистых Тво- 
их Гаинств, во оставление грехов, и 
в жизнь вечную. Аминь. 


Приходя же причаститься, произно- 
си мысленно эти стихи Метафраста: 


Се приступаю к Божественному Причащению, 
Содетелю, да не опалиши мя приобщением: 
Огнь бо еси, недостойныя попаляяй. 

Но убо очисти мя от всякия скверны. 


Затем: 


Вечери Твоея тайныя днесь, Сыне 
Божий, причастника мя приими; не 

бо врагом Твоим тайну повем, ни 
лобзания Ти дам, яко Иуда, но яко 
разбойник исповедаю Тя: помяни 
мя, Господи, во Царствии Твоем. 


И стихи: 


Боготворящую Кровь ужаснися, человече, зря: 
Огнь бо есть, недостойныя попаляяй. 
Божественное Тело и обожает мя и питает: 
Обожает дух, ум же питает странно. 


Потом тропари: 


Усладил мя еси любовию, Хрис- 
те, и изменил мя еси Божественным 
Твоим рачением; но попали огнем 
невещественным грехи моя, и на- 
сытитися еже в Тебё наслаждёния 
сподоби: да ликуя возвеличаю, Бла- 
же, два пришествия Твоя. 

Во свётлостех Святых Твойх како 
вниду, недостойный? Аще бо дер- 
зну совнити в чертог, одежда мя 
обличает, яко несть брачна, и связан 
извержен буду от Ангелов. Очисти, 
Господи, скверну души моея, и спа- 
си мя, яко Человеколюбец. 


Также молитву: 


Владыко Человеколюбче, Госпо- 
ди Иисусе Христе Боже мой, да нев 
суд ми будут Святая сия, за еже не- 
достойну ми быти: но во очищение 
и освящение души же и тела, и во 
обручение будущия жизни и царс- 
твия. Мне же, еже прилеплятися 
Богу, благо есть, полагати во Госпо- 
де упование спасения моего. 

И еще: Вечери Твоея тайныя 
днесь... 


ЬЛАГОДАРСТВЕННЫЕ _ 
МОЛИТВЫ ПО СВЯТОМ 
ПРИЧАЩЕНИИ 


Слава Тебе, Боже. Слава Тебв, 
Боже. Слава Тебе, Боже. 


Благодарственная 
молитва, 1-я 


Благодарю Тя, Господи Боже мой, 
яко не отринул мя еси грешнаго, но 
общника мя быти святынь Твоих спо- 
добил еси. Благодарю ТЯ, яко мене не- 
достойнаго причаститися пречистых 
Твоих и небесных Даров сподобил 
еси. Но, Владыко Человеколюбче, нас 
ради умерый же и воскресый, и да- 

ровавый нам страшная сия и живо- 
творящая Гаинства, во благодеяние и 
освящение душ и телес наших, даждь 
быти сим и мне во исцеление души 
же и тела, во отгнание всякаго сопро- 
тивнаго, в просвещение очию сёрдца 
моего, в мир душевных моих сил, в 
вёру непостыдну, в любовь нелице- 
мерну, во исполнение премудрости, в 
соблюдение заповедей Твоих, в при- 
ложение Божественныя Твоея благо- 
дати, и Твоего Царствия присвоение: 
да во святыни Твоей теми сохраня- 
_емь, Твою благодать поминаю всег- 
да, и не ктому себе живу, но Тебе, на- 
шему Владыце и благодетелю; и тако 
сего жития изшед о надежди живота 
вечнаго, в присносущный достигну 
покой, идеже празднующих глас не- 
престанный, и безконечная сладость, 

зрящих Твоего лица доброту неизре- 
ченную. Ты бо еси истинное жела- 
ние, и неизречённое весблие любя- 
щих Тя, Христе Боже наш, и Тя поет 
вся тварь во веки. АМИНЬ. 


Молитва 2-я 
святаго Василия Великаго 


Владыко Христе Боже, Царю ве- 
ков и Содетелю всех, благодарю Тя 
о всех, яже ми еси подал благих, и о 
причащении пречистых и животво- 
рящих Твоих Таинств. Молю убо 
Тя, Блаже и Человеколюбче: сохра- 
ни мя под кровом Твоим, и в сени 
крилу Твоею; и даруй ми чистою со- 
вестию, даже до последняго моего 
издыхания, достойно причащатися 
святынь Твоих, во оставление грехов 
и в жизнь вечную. Ты бо еси хлеб 

Животный, источник святыни, Пода- 
тель благих, и Тебе славу возсыла- 
ем, со Отцем и Святым Духом, ныне 
и присно, и во веки веков. Аминь. 


Молитва 3-я 
святаго Симеона Метафраста 


Давый пищу мне Плоть Твою во- 
лею, огнь сый и опаляяй недостой- 
ныя, да не опалиши мене, Содетелю 
мой; паче же пройди во уды моя, во 
вся составы, во утробу, в сердце. По- 
пали терние всех моих прегрешений. 
Душу очисти, освяти помышления. 
Составы утверди с костьми вкупе. 
Чувств просвети простую пятерицу. 
Всего мя спригвозди страху Твоему. 
Присно покрый, соблюди же, и со- 
храни мя от всякаго дела и слова ду- 
шетленнаго. Очисти, и омый, и укра- 


Благодарственные молитвы по Святом Причащении 169 


си мя, удобри, вразуми, и просвети 
мя. Покажи мя Твое селение единаго 
Духа, инектому селение греха. Да яко 
входом причащения, Яко огня мене 
бежит всяк злодей, всяка страсть. 
Молитвенники Тебе приношу вся 
святыя, чиноначалия же безплотных, 
Предтечу Твоего, премудрыя апосто- 
лы, к сим же Твою нескверную чис- 
тую Матерь, ихже мольбы, Благоу- 
тробне, приими, Христе мой, исыном 
света соделай Твоего служителя. Ты 
60 еси освящение и единый наших, 
Блаже, душ и светлость; и Тебе лепо- 
подобно, яко Богу и Владыце, славу 
вси возсылаем на всяк день. 


Молитва 4-я 


Тело Твое святое, Господи Иису- 
се Христе Боже наш, да будет ми в 

живот вечный, и Кровь Твоя честная 
во оставление грехов: буди же ми бла- 
годарение сие в радость, здравие и ве- 
селие; в страшное же и второе пришсс- 
твие Твоё сподоби мя грешнаго стати 
одесную славы Гвоея, молитвами Пре- 
чистыя Твоея Матере, и всех святых. 


Молитва 5-я, 
ко Пресвятей Богородице 


Пресвятая Владычице Богороди- 
це, свете помраченныя моея души, 
надеждо, покрове, прибежище, уте- 
шение, радование мое, благодарю ТЯ, 
яко сподобила мя еси, недостойнаго, 
причастника быти пречистаго Тела 
и честныя Крове Сына Твоего. Но, 
рождшая истинный Свет, просвети 
моя умныя очи сердца; Яже источник 
безсмертия рождшая, оживотвори 

мя, умерщвлённая грехом; Яже ми- 
лостиваго Бога любоблагоутробная 
Мати, помилуй мя, и даждь ми уми- 
ление, и сокрушение в сердце моем, 
и смирение в мыслех моих, и воззва- 
ние в пленениих помышлений моих: 
и сподоби мя, до последняго издыха- 
ния, неосужденно приимати пречис- 
тых Таин освящение, во исцеление 
души же и тела. И подаждь ми слезы 
покаяния и исповедания, во еже пети 
и славити ТЯ во вся дни живота мо- 
его, яко благословена и препрослав- 
лена еси во веки. АМИНЬ. 


Ныне отпущаеши раба Твоего, 
Владыко, по глаголу Твоему с ми- 
ром: яко видеста очи мои спасение 
Твое, еже еси уготовал пред лицем 
всех людей, свет во откровение язы- 
ков и славу людей Твоих Израиля. 

‚ Трисвятое. Пресвятая Троице... 
Отче наш... 


Тропарь святому 
Иоанну Златоустому, 
глас 6-й 


Уст твоих, якоже светлость огня, 
возсиявши благодать, вселенную 
просвети; не сребролюбия миро- 
ви сокровища сниска, высоту нам 
смиренномудрия показа, но твой- 
ми словесы наказуя, отче Иоанне 
Златоусте, моли Слова Христа Бога 
спастися душам нашим. 


Кондак, глас 6-й 


Слава: От небес приял еси Бо- 
жественную благодать, и твойми 
устнами вся учиши покланятися в 
Троице единому Богу, Иоанне Зла- 


Благодарственные молитвы по Святом Причащении 173 


тоусте всеблаженне, преподобне, 
достойно хвалим тя: еси бо настав- 
ник, Яко божественная являя. 


И ныне: Предстательство хрис- 
тиан непостыдное, ходатайство ко 
Творцу непреложное, не презри 
грешных молений гласы, но пре- 
двари, яко Благая, на помощь нас, 
верно зовущих Ти: ускори на мо- 
Литву, и потщися на умоление, пред- 
стательствующи присно, Богороди- 
це, чтущих ТЯ. 


Если совершалась литургия свя- 
таго Василия Беликаго, читай тро- 
парь Василию Великому, глас [-и: 


Вовсю землю изыде вещание твое, 
яко приемшую слово твое, имже бо- 
голепно научил еси, естество сущих 

уяснил еси, человеческия обычаи 

украсил еси, царское священие, отче 
преподобне, моли Христа Бога, спас- 
тися душам нашим. 


Кондак, глас 4-й 


Слава: Явился основание непо- 
колебимое церкве, подая всем не- 
крадомое господство человеком, за- 
печатлея твойми веленьми, небояв- 
ленне Василие преподобне. 


И ныне: Предстательство хрис- 
тиан... 

Если совершалась литургия Преж- 
деосвященных Даров, читай тро- 
парь святому [ригорию Двоеслову, 
глас 4-и: 

Иже от Бога свыше Божественную 
благодать восприем, славне Григо- 
рие, и Того силою укрепляемь, еван- 
гельски шествовати изволил еси, 

отонудуже у Христа возмездие тру- 
дов приял еси, всеблаженне: Егоже 
моли, да спасет души наша. 


Кондак, глас 3-й 


Слава: Подобонач‚льник показал- 
ся еси Начальника пастырем Хрис- 
та, иноков чреды, отче Григорие, ко 
ограде небесней наставляя, и оттуду 
научил еси стадо Христово запове- 
дем Его: ныне же с ними радуеши- 
ся, и ликуеши в небесных кровех. 


И ныне: Предстательство хрис- 
тиан... 

Господи, помилуй (12 раз). Слава, 
и ныне. Честнейшую Херувим... 

После причащиения да пребывает 
каждый в чистоте, воздержании и 


немногословии, чтобы достойно со- 
хранить в себе Христа принятого. 


СОДЕРЖАНИЕ 


НЫЕ УТОРННИ Е а 3 
Молитвы на сон грядущим ................. 29 
Последование ко Святому Причащению ..... 58 

Каноны: 

Умилительный ко Господу 

нашему Иисусу Христу, 

молебный ко Пресвятей Богородице 

О ДЛ ЛИНИИ ау аь. 6] 
Канон ко Святому Причащению ........... 114 
Молитвы ко Святому Причащению ........ 128 


Благодарственные молитвы 
по Святом Причащении ................... 165 


1$ВМ 978-5-91362-339-3 


Подписано в печать 05.08.2010. Формат 60х84/16. Объем 11 п.л. Печать офсетная. 
Тираж 50 000. Заказ № 30482. 


Адрес издательства: 
109012, г. Москва, ул. Никольская, д. 7/9, строение 6, 
Е-тай: з$уБ-Ыа@уапдех.ги, ууу. Маёо7уоп.ги. 
Отдел оптовых продаж: 
109202, г. Москва, шоссе Фрезер, д. 9, 
телефон: 8(499) 171-82-45, телефон/факс: 8(499)) 171-98-75. 


Отпечатано в соответствии с качеством предоставленных издательством 
электронных носителей в ОАО «Саратовский полиграфкомбинат». 
410004, г. Саратов, ул. Чернышевского, 59. му. загрк.ги 


09205_Молитвослов 
крупным шрифтом 


2 000032 057966 


60 руб. 


+ 


< 


о 


